Sahibsiz kran təhlükə mənbəyinə çevrilib\nSahibsiz kran təhlükə mənbəyinə çevrilib\nBərdə şəhərində, internat məktəbin həyətində illərdən bəri unudulmuş qaldırıcı inşaat kranı artıq təhlükə mənbəyinə çevrilib. Məktəb müəllimlərinin, şagirdlərin, eləcə də bura gəlib-gedən hər kəsin həyatı üçün bu, kifayət qədər ciddi təhlükədir. Külək əsəndə yırğalanan kranın aşmaq ehtimalı zaman keçdikcə artır: baxımsız qalan metal konstruksiya ətraf mühitin təsiri altında öz dayanıqlığını itirir. Əgər o aşarsa, törədəcəyi fəsadlar ağır ola bilər.\nTəxminən 20 il əvvəl bu ərazidə aparılan tikinti işləri yarımçıq dayandırılıb. Elə o vaxtdan da beşmərtəbəli binaların tikintisində istifadə edilən bu hündür kran inşaat meydançasında “unudulub”.\nKüləkli günlərdə şagird və müəllimlər təhlükəli kabusa çevrilmiş kranın yanından ehtiyatla, qorxa-qorxa keçirlər. Görəsən, bu kranın sahibi kimdir? Onu məktəbin ərazisindən niyə götürmürlər? Tədbir görmək üçün mütləq bədbəxt hadisə baş verməlidir? Məgər gözlənilən hadisəni qabaqlamaq olmazmı?\nÜmid edirik, bu müraciətimizdən sonra kran sökülüb məktəb ərazisindən uzaqlaşdırılacaq, təhlükə aradan qaldırılacaq.\nBərdə rayon sakini\nXoş təəssüratlara kölgə salmayaq\nƏkilən hər ağac yaşıllıq, təmiz hava deməkdir\n“Ağ qızıl”ın yaşıl işığı\nÖdənişsiz səyyar tibbi müayinədən 350 uşaq bəhrələndi\nGərək əməli işlə cavab verək


Şəki rayonunda yeni məktəb binalarının inşası davam etdirilir\nEyni zamanda Şəki şəhərindəki 11 saylı tam orta məktəb üçün 960 şagird yerlik yeni binanın tikintisi də sürətlə davam etdirilir. Dördmərtəbəli və beş korpusdan ibarət bu məktəb binası Prezident İlham Əliyevin ötən il oktyabrın 29-da imzaladığı Sərəncama əsasən inşa olunur. Binanın tikintisinin bu ilin sonunadək başa çatdırılması nəzərdə tutulur.\nQeyd edək ki, son illər rayonda 35-dək yeni məktəb binası tikilib və ya əsaslı təmir edilib. O cümlədən son iki ildə rayonda 8 modul tipli məktəb binası quraşdırılaraq şagirdlərin istifadəsinə verilib.


Binəqədi-Novxanı-Corat yolunda yenidənqurma işləri bitir\nBu il ərzində reallaşdırılan 40 kənd və qəsəbələrarası avtomobil yolu layihələrindən biri də Binəqədi-Novxanı-Corat avtomobil yoludur. 14 km uzunluğunda olan avtomobil yolunun 6 km-lik Binəqədi-Novxanı hissəsinin yenidən qurulması işləri yekunlaşmaq üzrədir.\n“Azəravtoyol” ASC-dən Simsar.az -a verilən məlumata görə, hazırda sözügedən hissəyə asfalt-beton örtüyünün sonuncu qatının döşənməsi işləri aparılır ki, bu işlər də artıq bitmək üzrədir.\nÜmumilikdə, yolun 170 min m2 sahəsinə 2 qat olmaqla yeni asfalt-beton örtük döşənəcək. Qeyd olunan ərazinin Binəqədi qəsəbəsi ərazisindən keçən 1.1 km-lik hissəsində 1.5 metr enində yeni piyada səkiləri inşa edilib, yeni səki daşları düzülüb və işıq dirəkləri quraşdırılıb. Binəqədi-Novxanı-Corat avtomobil yolunun qalan 8 km-lik hissəsində hazırda aidiyyəti qurum tərəfindən yeni su və kanalizasiya xətlərinin çəkilişi işləri aparılır. Bu işlər bitdikdən sonra həmin hissənin də təmiri işləri aparılacaq.\nAvtomobil yolunun mövcud eni isə 7-9 metr arası dəyişirdi. Yol 12 metrə qədər genişləndirilib. Yol 2 gediş, 2 gəliş olmaqla 4 hərəkət zolağından ibarət olacaq. Təmir-tikinti işləri çərçivəsində yol boyu maneələr sökülüb, kommunikasiya xətləri köçürülüb, köhnə asfalt-beton örtüyü frezlənərək kənara daşınıb, zəruri olan yerlərdə yol yatağının yararsız qruntu qazılaraq çıxarılıb, genişləndirilmiş ərazilərə də daxil olmaqla karbonat materialı tökülərək yenidən kipləşdirilib.\nYolun 1.3-cü km-də, Binəqədi, Novxanı və Mehdiabad qəsəbələrinə gedən yolların kəsişməsində 12 metr diametrində yeni dairə inşa olunub. Novxanı qəsəbəsində yerləşən dəmir yolu və su kanalı üzərində yerləşən mövcud körpülərin əsaslı şəkildə təmir edilərək 7 m-dən 12.5 m-ə qədər genişləndirilməsi və kommunikasiya xətlərinin yolun altından keçirilməsi üçün 5 yerdə xüsusi boruların quraşdırılması da nəzərdə tutulub.\nTikinti işləri yekunlaşdıqdan sonra avtonəqliyyat vasitələrinin hərəkətinin normal təşkili üçün zəruri olan yerlərdə yol nişanları quraşdırılacaq, piyada zolaqlarının, yolcizgi və yol göstərici xətlərinin çəkilişi işləri aparılacaq. Bütün işlər texnoloji ardıcıllığa riayət olunmaqla “Azəravtoyol” ASC-nin rəhbərliyinin nəzarəti altında və yüksək keyfiyyətlə aparılır. Bunun üçün əraziyə lazımi sayda canlı qüvvə və texnika cəlb edilib.\nQeyd edək ki, sözügedən avtomobil yolu uzun müddət təmir olunmadığı üçün deformasiyaya uğramış və dağılmış hissələr yaranmışdı. Bəzi ərazilərdə piyada səkilərinin olmaması vətəndaşların normal və təhlükəsiz hərəkətinə maneə yaradırdı. Avtomobil yolunun tikintisi ilə bu problemlər köklü şəkildə aradan qaldırılacaq, 5 yaşayış məntəqəsinin 72 min nəfər əhalisinin gediş-gəlişi xeyli asanlaşacaq.\n21 Aprel, 2017 11:07 ⁄ Baxılıb: 699 ⁄ Çap


Nur-az.com - İraq, İran, Türkiyə və Pakistan parçalanmalı... – “Böyük İsrail” planının DETALLARI\nİraq, İran, Türkiyə və Pakistan parçalanmalı... – “Böyük İsrail” planının DETALLARI\n“Suriya, İraq və Yəməndə baş verən döyüşlər “Böyük İsrail”i hədəfləyən sionist planının parçasıdırmı?”\nBu sual Kanadanın “Global Research” nəşrində dərc olunan bir yazıda verilib.\nYazıda qeyd olunur ki, “Böyük İsrail”in qurulması planı hazırda iqtidarda olan Benyamin Netanyahu hökumətinin ortağı Likud Partiyasının həyata keçirdiyi siyasətin təməl daşlarından biridir. Nəşr qeyd edir ki, İsrail ordusu və kəşfiyyatı da bu planı həyata keçirmək üçün hərəkət edir.\n“Sionizmin banilərindən sayılan Teodor Herzlə görə Yəhudi dövləti Misirin deltasından Fərat çayına qədər uzanır. 2006-cı il Livan müharibəsini, 2011-ci il Liviyaya müdaxiləni, Misirdəki rejim dəyişikliyini, həmçinin İraq, Suriya və Yəməndə hazırda davam edən döyüşləri qiymətləndirəndə Yaxın Şərq üçün həyata keçirilən sionist planların mahiyyəti aydın olur. Qonşu ərəb ölkələrinin zaman içində zəiflədilməsi və nəticədə parçalanması İsrailin həyata keçirdiyi planın bir parçasıdır. Sionist plan yəhudi yaşayış məntəqələrinin salınmasını dəstəkləyir. Bu plan çərçivəsində fələstinlilərin Fələstindən çıxarılması və nəticədə Qərbi Şeria və Qəzzanın tamamilə fələstinlilərdən təmizlənilməsi planlaşdırılır”, - nəşr qeyd edir.\n“Global Research” nəşrinin yazdığına görə, “Böyük İsrail”in yaradılmasından sonra “əlaltı dövlətlər” yaradılacaq. Bu dövlətlər Livan, Suriya, İordaniya, İraq və Səudiyyə Ərəbistanıdır.\nQeyd olunur ki, İsrailin regional üstünlüyünü təmin etmək üçün hazırlanan strateji Yinon Planı İsrailin qonşusu olan ərəb ölkələrini zəif və kiçik dövlətlərə çevirməyi nəzərdə tutur: “İsrailli strateqlər bir ərəb dövləti olaraq İraqı özlərinə ən böyük strateji mane görürlər. Plana görə, İraq İsrailin Yaxın Şərq və ərəb dünyasını balkanlaşdırma siyasətinin tam mərkəzindədir. Yinon Planı çərçivəsində İraqın kürd, sünni və şiə dövlətlərinə bölünməsi əksini tapıb. Bu parçalanya nail olmaq üçün İraq və İran arasında müharibəyə ehtiyac var. İraqla yanaşı, Yinon planında Livan, Misir və Suriyanın da bölünməsi də var. Bunlardan sonra İran, Türkiyə, Somali və Pakistanın da parçalanması hədəf seçilib./publika/\n968 dəfə baxılıb


Sabah 19 rayonda buraxılış imtahanı\nSabah 19 rayonda buraxılış imtahanı keçiriləcək\n13:17 11 İyun 2013 Oxunub : 668\nTQDK iyun ayının 12-də növbəti buraxılış imtahanları keçirəcək.\nTələbə Qəbulu üzrə Dövlət Komissiyası iyunun 12-də Yevlax, Bərdə, Tərtər, Daşkəsən, Gəncə, Göygöl, Samux, Naftalan, Goranboy, Şəmkir, Gədəbəy, Ağıstafa, Qazax, Tovuz, Göyçay, Ucar, Kürdəmir, Ağdaş və Zərdab rayonlarının bütün orta ümumtəhsil müəssisələrinin 9 və 11-ci siniflərində təhsil alan şagirdlər üçün mərkəzləşdirilmiş qaydada buraxılış imtahanları keçirəcək.\nTQDK-nın mətbuat xidmətindən AzVision.az-a verilən məlumata görə, IX sinif şagirdləri üçün imtahan saat 10:00-da, XI sinif şagirdləri üçün isə 15:00-da başlanacaq.\nİyunun 12-də orta ümumtəhsil müəssisələrinin IX siniflərində təhsil alan şagirdlərin buraxılış imtahanlarının keçirilməsi üçün ümumilikdə 58 imtahan mərkəzi ayrılıb.\nİmtahan Yevlaxda 3, Bərdədə 5, Tərtərdə 2, Daşkəsəndə 1, Gəncədə 6, Göygöldə 2, Samuxda 2, Naftalanda 1, Goranboyda 3, Şəmkirdə 6, Gədəbəydə 3, Ağıstafada 2, Qazaxda 3, Tovuzda 5, Göyçayda 3, Ucarda 2, Kürdəmirdə 4, Ağdaşda 3, Zərdabda isə 2 binada təşkil olunacaq.\nİmtahanda 26301 nəfər IX sinif şagirdinin (Yevlaxda 1403, Bərdədə 2257, Tərtərdə 991, Daşkəsəndə 399, Gəncədə 2976, Göygöldə 1020, Samuxda 819, Naftalanda 82, Goranboyda 1627, Şəmkirdə 2898, Gədəbəydə 1202, Ağıstafada 984, Qazaxda 1129, Tovuzda 2306, Göyçayda 1534, Ucarda 1022, Kürdəmirdə 1393, Ağdaşda 1544, Zərdabda isə 715) iştirakı nəzərdə tutulub.\nİmtahanın (9-cu sinif) idarə olunması üçün 2198 nəzarətçi-müəllim ayrılıb.\nİyunun 12-də orta ümumtəhsil müəssisələrinin XI siniflərində təhsil alan şagirdlərin buraxılış imtahanlarının keçirilməsi üçün ümumilikdə 58 imtahan mərkəzi ayrılıb:\nİmtahanda 19910 nəfər XI sinif şagirdinin (Yevlaxda 1227, Bərdədə 1546, Tərtərdə 798, Daşkəsəndə 254, Gəncədə 2260, Göygöldə 803, Samuxda 559, Naftalanda 53, Goranboyda 1251, Şəmkirdə 2517, Gədəbəydə 821, Ağıstafada 801, Qazaxda 950, Tovuzda 1648, Göyçayda 1107, Ucarda 727, Kürdəmirdə 1094, Ağdaşda 978, Zərdabda isə 516) iştirakı nəzərdə tutulmuşdur.\nİmtahanın (11-ci sinif) idarə edilməsi 1717 nəzarətçi-müəllim ayrılıb.


MİSİLSİZ ZƏKA VƏ DÜHA SAHİBİ – XəbərAl.Az\n1993-cü ilin prezident seçkilərində dahi şəxsiyyət Heydər Əliyev Azərbaycana rəhbər seçildi. Həmin gün Azərbaycanı yüksəlişə, inkişafa aparan yolun başlanğıcı idi\nBütün şüurlu həyatını ölkəmizin çiçəklənməsinə həsr etmiş Heydər Əliyevin müqəddəs ideyaları artıq neçə illərdir ki, uğurla həyata keçirilir. Bu illər ərzində iqtisadiyyatın inkişafı, əhalinin sosial vəziyyətinin yaxşılaşdırılması, yeni iş yerlərinin yaradılması, şəhər və kəndlərin abadlaşdırılması və müasirləşdirilməsi sahələrində elə nailiyyətlər qazanılmışdır ki, bunları əvvəlki illərdə müşahidə etməmişdik. İndi razılıqla qeyd etmək olar ki, Heydər Əliyevin qurduğu təməl üzərində yeni-yeni tədbirlər həyata keçirilir, müstəqilliyimizin qorunmasına çox mühüm önəm verilir.\nHeydər Əliyev Cəlilabad camaatının da sevimlisidir. Onun ayağı dəyən hər bir guşə insanların and və güman yeridir. Parlaq düha sahibi bu hörmət-izzəti hələ sağlığında özünün pak əməlləri və tükənməz qayğıkeşliyi ilə qazanmışdır. O, bir neçə dəfə rayonumuzda olmuş, kənd təsərrüfatı və digər sahələrdə çalışan insanlarla görüşərək onların problemləri ilə maraqlanmış, bu problemlərin həlli istiqamətində zəruri addımlar atılmış, təxirəsalınmaz tədbirlər həyata keçirilmişdir. Onun böyük diqqət və qayğısı sayəsində Cəlilabad rayonunun sosial-iqtisadi, mədəni və digər sahələrində yüksək irəliləyişlərə nail olunmuş, neçə-neçə həmyerlimiz Sosialist Əməyi Qəhrəmanı kimi yüksək fəxri ada, dövlət mükafatlarına layiq görülmüş, müxtəlif orden və medallarla təltif olunmuşlar. Bu gün rayonda əldə edilən nailiyyətlər, dinamik yüksəliş, uğurlu göstəricilər məqsədyönlü şəkildə aparılan islahatların nəticəsidir. Son illər əhalinin rifahının daha da yaxşılaşdırılmasında, yeni iş yerlərinin açılmasında, təhsil, səhiyyə, mədəniyyət ocaqlarının maddi-texniki bazasının möhkəmləndirilməsində möhtəşəm işləri görməmək mümkün deyildir. Mühüm iqtisadi layihələrin həyata keçirilməsi ilə paralel olaraq sosial proqramlar ardıcıl surətdə yerinə yetirilir, insanların daha firavan yaşaması üçün tədbirlər görülür. Buna görə də Azərbaycanın bütün oğul və qızları kimi, rayonumuzun sakinləri də müstəqillik və istiqlaliyyət ideyalarını göz bəbəyi kimi qorumalı, yaşatmalı və ulu öndərimizin amallarını ləyaqətlə həyata keçirməlidir. Unutmayaq ki, bizim bu günümüz kimi, sabahımız da ulu öndərimizin ideyalarıı üzərində köklənib və biz həmin ideyaların işığında daha da irəli gedəcəyik.\nBeləliklə, Heydər Əliyevin siyasi hakimiyyətə gəlişi ölkəmizin tarixində möhtəşəm hadisədir, bizlərə və gələcək nəsillərə inkişaf üçün sarsılmaz bir təməl olmuşdur. İndi respublikmızın hər sahədə qazandığı uğurlara görə birinci növbədə Heydər Əliyev dühasına minnətdarıq. O, doğma xalqın milli şüurunu dirçəldərək, onda gələcəyə tükənməz ümidlərlə baxmaq vərdişi yaratdı, Azərbaycan xalqının malik olduğu potensialın, enerjinin daşıyıcısı olmaqla bu keyfiyyətlərin parlaq nümunəsi oldu. Məhz həmin keyfiyyətlər demokratik, hüquqi, dünyəvi dövlətin bərqərar olmasında və inkişafında mühüm rol oynadı.\nFariz Zeynalov, Cəlilabad rayon sakini\nBirinci vitse–prezident Mehriban Əliyeva sosial şəbəkə hesabında Ramazan bayramı ilə bağlı paylaşım edib. “XəbərAl.az” xəbər verir ki, paylaşımda deyilir: “Əziz həmvətənlər! Təsviredilməz qürur və sevinc hissi ilə bizim doğma Şuşa şəhərimizdən hər birinizə ən xoş arzularımı və müqəddəs Ramazan bayramı münasibətilə səmimi təbriklərimi çatdırıram! Qoy insanları sülhə, birliyə, həmrəyliyə, xeyirxahlığa və mənəvi kamilliyə dəvət edən bu bayram hər birinizin […]\nİsraildə İsak Rabin adına Tibb Mərkəzinin cərrahları və “CorNeat” şirkətinin mütəxəssisləri korluq diaqnozu qoyulmuş 78 yaşlı bir xəstənin görmə qabiliyyətini bərpa ediblər. Bu barədə “Engadget” portalı xəbər verib. Əməliyyat donor toxuması tələb etməyən sintetik “Kornea KPro” implantından istifadə etməklə həyata keçirilib. Əməliyyat olunan xəstənin ertəsi gün görməyə başladığı və tez bir zamanda əsas oftalmoloji testlərdən […]\nPosted on 08 Yanvar 2020 08 Yanvar 2020 Author mirismail\n93 saylı Bərdə Seçki Dairəsindən Deputatlığa namizəd Xəyalə Əhmədova. İxtisasca hüquqşünas olan Xəyalə Əhmədova içtimaiyyət arasında əsasən xeyriyyəçilik fəaliyəti ilə tanınıb. XəbərAl.az xəbər verir ki,əslən Qarabağlı- Bərdəli olan Xəyalə Əhmədova hər zaman vətənpərvərliyi təbliğ etmiş, daim maddi və mənəvi dəstəyi ilə şəhid ailələrinin, Qarabağ qazilərinin yanında olmuşdur.Xüsusilə sağlamlığı məhdud insanlar, valideyn himayəsindən uzaq düşmüş uşaqlar […]


"Yəni Lotu Bəxtiyarın tutduğu yol düz deyildi?.." - Türmə » GundemXeber İnformasiya Portalı\nGundemxeber.biz » Ölkə » "Yəni Lotu Bəxtiyarın tutduğu yol düz deyildi?.." - Türmə\n"Yəni Lotu Bəxtiyarın tutduğu yol düz deyildi?.." - Türmə\nTarix: 28-10-2014, 12:28 Bölmə :Ölkə Baxış: 1 073\n“Məhbəs xatirələri” layihəsində: Zaur\nZaur əslən lənkəranlı olsa da, Bakıda Alatava qəsəbəsində doğulub böyümüşdü. Dediyinə görə, gözünü açıb ətrafda nəşəxor, cibgir, qumarbaz, kriminal aləmə bağlı adamlar görmüşdü. Həm də onların məhlələrində dərslərini yaxşı oxuyana pis baxırmışlar.\nO da tay-tuşları arasında “yaxşılığa” tərəf fərqlənmək istəyib. Ona görə də dərsdən yayınıb, pis vərdişlərə aludə olub. Əvvəlcə siqaret çəkib ki, özünü böyüklər arasında “qərib hiss etməsin”. Bir müddətdən sonra nəşəyə keçib. İynəyə isə birmənalı olaraq “yox” deyib.\nİstəmirdim narkoman olam\nZaur hər dəfə ötənləri yada salanda belə deyərdi:\n- Nəşəyə baxma, bu heç də narkomanlıq deyil. Heroin iyləmək, tiryək atmaq, iynə vurmaq adamlıqdan çıxmaqdır. Mən istəmirdim narkoman olam. Allaha şükür olmadım da.\nZaurla biz Bayılda, birinci korpusun 25-ci kamerasında tanış olmuşduq. Mən ora gələndə o, artıq iki aydan çox idi ki, özünün məhkumluq həyatını yaşayırdı. Açığı, “xatada” o, o qədər də sevilmirdi. Dikbaş idi. Özünü oğru dünyasına hazır olan bir adam kimi görürdü. Kamerada olan köhnə “koterjanlar” onun bu iddiasına ikrahla yanaşırdılar. Onun həmyerlisi, köhnə gömrük işçisi olmuş Füzuli deyirdi ki, Zaurun boynu qoltuqaltı görməyib. O, hələ bilmir ki, bu dünyanın sakini olmaq üçün nə qədər yol keçməlidir.\nAnan səni doğub əski üstünə qoyanda…\nElə Xanlar kişi də Zaura sözarası ağıllı olmağı tövsiyə edirdi:\n- A bala, anan yazıqdır. Səni doğub əski üstünə qoyanda, layla çalanda, p…-büsürünü təmizləyəndə heç də arzulamamışdı ki, gedib oğurluq edəsən, adam öldürəsən. Sən nə qədər gec deyil, cəzanı çək, qayıt düz yola.\nBelə anlarda Zaur əsəbləşərdi:\n- Xanlar kişi, nə demək istəyirsən? Yəni Batyanın (Lotu Bəxtiyar), Sabirabadlı Hikmətin, Masallı Mamedin, rəhmətlik olmuş böyük qardaşların tutduqları yol düz yol deyildi?\nBala, səndən oğru omaz, oğurçu olar\nXanlar kişi onun bu cavabından udqunar, siqaret yandırıb aramla deyərdi:\n- Bala, səndən oğru omaz, oğurçu olar amma. Sən “uf” demədən adanı baqaja qoyar, “prokladka” qurub, “pod atkoz” qoyarsan. Oğru dünyası bunu sevmir. Olarınsa yolu düz yoldur. Sən düz yolda yeriyə bilmirsən axı…\nMəndən təxminən 10-12 yaş kiçik olan bu adamın tökmə bədəni, güclü, əzələli qolları vardı. İsti havalar olduğu üçün o da bəzilərimiz kimi çox vaxt canlıqda (mayka) oturardı. Boynundan qara, möhkəm iplə xırda Quran asılmışdı. Bəzən kamerada “ağsaqqallıq” etmək iddiası da hiss olunurdu. Və içəridən başqa kamerada olan Bayılın “smotriyaşi”sinə - “Canavara” “malyovka”lar göndərərdi. Bu da heç kəsə xoş gəlməzdi.\nOnun həbs səbəbi isə heç kəsə xoş gəlmirdi. Zaur gənc bir qızın boynundan qızıl zəncirini qırıb qaçarkən izlənilib həbs edilmişdi. Nə qədər dikbaşlıq etsə də, həbsinin nəyə və nə üçün olması ona az da olsa utanc gətirirdi. Mən bunu hiss etmişdim.\nBuranın nə oğraş qanunları var\nZaurla mənim ilk tanışlığım inisidentsiz ötüşməmişdi. İlk günlər o mənimlə söhbət edir, türmə qanunlarını danışır, məni bu qanunlara hörmətlə yanaşmağa çağırırdı. Danışdıqlarının çoxu da çıxarılan qərarlar, özünü yaxşı aparmayanlar üçün verilən qorxunc hökmlər idi. Belə söhbətlərin birində özüm də bilmədən:\n- Buranın nə oğraş qanunları var, - dedim.\nDedim və hiss etdim ki, səhvə yol verdim. Zaur sözümü ağzımdaca tutdu:\n- Sən nə danışırsan, oğru qanunları haqda belə sözlər deyirsən?!. – deyib, yaxama əl atdı. Onun biləngindən tutub möhkəm sıxdım:\n- Əlini çək, sənin düşüncən bura qədərdir, mən oğru qanunlarını deyil, buranın – türmənin qanun-qaydasını nəzərdə tuturam, - deyib, onun biləngini daha möhkəm sıxdım.\nZaur tutduğunu buraxmaq istəmirdi. Sol əli ilə biləngindən tutduğum əlimdən yapışdı. Əsəbi halda ona:\n- Əlini yığışdır, yoxsa qolunu kəsib elə bir yerinə soxaram ki, ömrü boyu başıaşağı gəzərsən...\nO, hər kəsdə bir “çp”, qüsur axtarır\nSöhbətə kamera yoldaşlarımız da kurs oldu. Hər birimiz “qardaşlıq xatası”nın tələbinə uyğun fikrimizi səsləndirdik. “Bratva” bu qənaətə gəldi:\n- Zaur Faiqin dediklərini səhv anlayıb. Yoxsa şairə nə düşüb ki, ağrımayan başına yaş dəsmal bağlasın. Zaur söhbətdə diqqətli olmayıb və o, hər kəsdə bir “çp”, qüsur axtarır.\nZaur “prav” idi\nBu söhbət belə də gömüldü. Ancaq bir dəfə gəzinti zamanı Xanlar kişi mənə yavaşca dedi:\n- Şair, mən sizin söhbətə qulaq asırdım. Zaur “prav” idi. Sadəcə o, kameranın sirlərini dağıtdığına görə onu dəstəkləmədik. Sən isə fərqinə varmadan belə danışdın.\nMən Xanlar kişiyə də əvvəlki sözümü dedim:\n- Yox, mən oğru qanunlarını nəzərdə tutmamışdım.\nEhtiyatlı olmaq lazım idi. Cəmi 7-8 gün idi ki, burada idim. Heç kəsi tanımırdım və heç kəsə də güvənə bilməzdim. Əslində, kamerada hər gün idman edib, gəzinti zamanı trüklər etməyim də kamera yoldaşlarıma özümün fiziki cəhətdən də hazırlıqlı olduğumu göstərmək idi. Bunu isə elə edirdim ki, heç kəs başa düşməsin. Müxtəlif oyunlar adı ilə, fiziki durumumun yerində olmasını isbatlayırdım.\nBir müddətdən sonra isə Zaurla dostlaşa bildik. Bir dəfə səhər vaxtları kamerada “şmon” oldu. Qəfildən qapı açıldı. Türmənin rəis müavini Ağəmməd, korpusun starşinası, Xeyrulla və bir neçə nəzarətçi içəri daxil oldu. Hər kəs oyaq olsa da, Zaur “şponka”nın (çarpayı) üst qatında yatırdı. Ağamməd onu sürüyüb yerə saldı və təpikləməyə başladı. Çox pis söyüşlərlə söydü. Boynundan asılan Quranı qırdı. Fərqinə varmadan yerə atdı və yenə də söydü. Zaur müqavimət belə göstərə bilmədi. Özüm də bilmədən:\n- Cənab podpolkovnik, yazıq öldü ki, - dedim.\nAğamməd mənə tərəf dönüb:\n- Baxmaram jurnalistsən, salaram karsa. Səndən, bunlardan artıqdır bu …. oğlu? Yazdığı molyavkalardan xəbəriniz var? Burada qara qanunlar yaratmaq istəyirsiz? – bu dəfə kameradakılara üzünü tutdu. Sonra da nəzarətçilərə əmr verdi:\n- Axtarın, görün nələri var.\nBizi isə gəzinti meydanına apardılar. Zaurun qanını sildim, yaralarını bağlamaq üçün Makarın (Ağdamlı İlqar) əynindən çıxardığı maykadan tənzif kimi istifadə etdik. O, zarısa da, özünü möhkəm tuturdu. Bir saat sonra kameraya qayıdanda hər şey ortalıqda idi. “Krıtı”da olanlar üçün topladığımız siqaretlər, ərzaqlar, alt paltarları da ortalğa səpələnmişdi.\nAy bala, bu, hələ o qoltuqaltı deyil\nZaur həmin günün axşamı məni yuxudan oyatdı. Çay hazırlamışdı. Bir qədər söhbət etdik. Mənə təşəkkür etdi:\n- Görmürdüm, başımı tutmuşdum ki, təpik dəyməsin. Amma eşitdim ki, sənə çımxırdı. Sən məni müdafiə etdin. Gərək yox idi. Səni qaralayacaqlar.\nAmma məni qaralamadılar. Zaurun isə bu hadisədən sonra axara düşməsinin şahidi olduq. Xanlar kişi hərdən zarafata salıb deyirdi:\n- Ay bala, bu, hələ bizim dediyimiz qoltuqaltı deyil. Cavansan, gözləyənin var…\nMəktubu azad olsan, oxuma\nTəxminən iki aydan sonra mən sonuncu dəfə məhkəməyə çıxdım. Bununla da kamera yoldaşlarımdan ayrılacaqdım. Səhər kameradan çıxanda Zaur mənə bir məktub Verdi:\n- Bu məktubu azad olsan, oxuma, cır at. Yox, əgər iş versələr, oxuyarsan, - dedi.\nHəmin gün hakim hər kəsin gözlədiyinin əksi olaraq mənə azadlıqdan məhrum olunma haqda hökm çıxartdı. Elə məktubu ordaca oxudum. Zaur yazırdı ki, sən yaxşı kişisən, amma heç kəsə güvənmə. Burda çox qalsaydın, sənə “proklatka” qurulacaqdı. Oxuyursansa, demək, sən azadlıqda deyilsən. Ona görə yazdım ki, bu “qniloyları” tanıyasan…\nPeyğəmbərin (s) Həzrət Əliyə (ə) vəsiyyətləri ...\nQarabağ qazisi Zaur Həsənov torpağa tapşırıldı ...\nNoyabr 2019 (358)


"Bakıda fəhləlik edirdim, dedilər, evini sökürlər"\nSalyan rayonunun Şəkərli kənd sakini Zülfüqar Rzayev "Qaynar xəttə şikayət edib.\nDeməsinə görə, 6 il əvvəl Çuxanlı kənd sakini Aygün Əsgərovadan 2400 manat ödəyərək 12 sot həyətyanı sahə alıb ki, ev tiksin. Sonradan ona məlum olub ki, bu torpaq Aygün Əsgərovaya aid deyilmiş. Şikayətçinin sözlərinə görə, qadın kənd bələdiyyəsinin sədri ilə əlbir olaraq onu aldadıb.\n"BAŞÇININ SƏRƏNCAMI VAR"\n"Evin tikilməsi üçün Salyan rayon İcra Hakimiyyətinin başçısı 11 noyabr 2009-cu il tarixli, 310 saylı sərəncam imzalayıb. Dövlət Torpaq və Xəritəçəkmə Komitəsinin (İki ay əvvəl bu qurum ləğv olunub) yerli şöbəsi bəzi ilkin sənədləri hazırlayıb təqdim edib. Mən də verilən vədə inanaraq torpaq sahəsi üzərində mülkiyyət hüququnu təsdiq edən sənədlərin tam hazır olmasını gözləmədən ev tikdim. Bakıda tikintilərdən birində fəhləlik edirəm,qazancımı kəndə ailəmə göndərirəm ki, dolansınlar. Elə işdə olarkən mənə xəbər çatdı ki, min əziyyətlə, borcla-xərclə tikdiyim evi uçurdublar".\nDeyir, evi uçurdan da torpağı ona satmış Aygün Əsgərovanın anası olub:\n"Demə həmin yerə keçən il yağlı müştəri tapıblar. Aygünün anası sahəni təzədən öz adına sənədləşdirib, üzərindəki mənə məxsus tikilini dağıdıb".\nZülfüqar Rzayev deyir, başına gələnlərlə hər yerə müraciət edib, ancaq faydası olmayıb.\n"Özüm borcun-xərcin içərisində, ailəm qapılarda, evim yerlə-yeksan edilib... Dərdimi dinləyən qurum yoxdur".\nTORPAQ KİMİN ADINADIRSA...\nSalyan rayon İcra Hakimiyyətindən bildiriblər ki, Zülfüqar Rzayevin tikdiyi ev qanunsuz tikilidir. İcra Hakimiyyətindən tikintiyə dair başçı tərəfindən sərəncam verilməsi barədə deyiləni təsdiqləməyiblər.\nHüquqşünas Fuad Hüseynov deyir, torpağın müvafiq sənədləri olmadan icra başçısı tərəfindən tikintiyə sərəncam verilməsi inandırıcı görünmür.\n"Hər şey mərhələ-mərhələ həyata keçirilir. Əvvəl torpaq sənədləşdirilir. Sənədləşmə tam başa çatmadanm tikintiyə necə sərəncam verilə bilərdi, sual doğurur. Torpaq şəxsin adına sənədləşmədən "bu turpaq mənə məxsusdur" deyilməsi düzgün deyil. Əsas sənəddir, şifahi danışıqların heç hüquqi əsası yoxdur. Zülfüqar Rzayev məhkəməyə müraciət etmək üçün əvvəl gərək həmin torpaq üzərindəki hüquqi sahibliyi ola. Əgər torpaq başqasının adınadırsa, Zülfüqar Rzayevin həmin torpağa heç bir hüquqi sahibliyi yoxdur".\nAygün Əsgərova isə bildirib ki, Zülfüqar Rzayevlə onun arasında heç bir alqı-satqı, sənədləşmə olmayıb. O, təsadüfən xəbər tutub ki, həmkəndlisi ona məxsus torpağı zəbt edərək üzərində tikinti işləri aparıb.


Xanım jurnalist: "Hamı "Qarabağ" azarkeşi olduğumu iddia edir"\nBugünkü həmsöhbətim idman jurnalisti kimi fəaliyyət göstərən Zeynəb Əlizadədir. O, saytımıza müsahibəsində həm özü, həm də futbolla bağlı fikirlərindən bəhs edib.\nƏvvəlcə Zeynəbi yaxından tanıyaq.\nBakı Slavyan Universitetində jurnalistika ixtisası üzrə təhsil almışam. Sahə seçimi edəndə isə, "İdman Jurnalistikası"nı seçmişdim. Düzü, seçim edəndə gələcəkdə bu sahədə çalışacağımı təxmin etmirdim. Mənə sadəcə futbol, nəticələr, statistika və ona aid xəbərlər maraqlı idi. Futbola marağımın yaranmasında atamın böyük rolu olub. Uşaqlığım Ucarın Qazyan kəndində keçib. İndiki kimi geniş seçim imkanlarımız yox idi. O vaxtlar İranın "3 barmaq" adlandırdığımız İrib kanalına yerli tv kanallardan daha çox baxırdıq. Futbolla ciddi şəkildə maraqlanmağa DÇ-2002 zamanı başlamışam. İndi mənə qəribə gəlir. Ancaq həmin vaxt Türkiyə-Braziliya oyununda ikinciləri dəstəkləyirdim. Qardaşım mənə "erməni" deyirdi. (gülür)... Braziliyanın çempion olması təsirsiz olmadı. Sonra İngiltərə Premyer Liqasının oyunlarını izləyirdim və "Liverpul"un oyununu daha çox bəyənirdim. Çempion olmasalar da, güclü heyəti vardı, əsas da Cerrard. "Liverpul"un ÇL-nın İstanbul finalında "Milan" üzərində qələbəsindən sonra artıq futbol fərqli təəssüratlar bəxş edirdi. 90 dəqiqədə çox hisslər yaşanır - sevinc, qəzəb, haqsızlıq, hörmət, xoşbəxtlik - mümkün bütün emosiyaları bir oyunla ala bilirsən. Mənə tək futbol özü maraqlı deyil, ona aid hər şey - hakim səhvləri, ofsayd, qol sevincləri, oyunsonrası açıqlamalar, azarkeşlərin fikirləri - maraqlıdır. İdman jurnalisti kimi özümü təsdiq etdiyimi düşünmürəm, edə biləcəyim çox şey var. Sadəcə, bəzən hər şey istədiyin formada getmir, hələ bir az da çəkingən xarakterin varsa. Əsas odur işimi sevirəm, bu mənim özümü əla hiss etdiyim sahədir.\n- Deyəsən yerli futbolla elə də maraqlanmırsan? İzlədiyim qədəri ilə, sosial şəbəkədə də daha çox xarici futbolla bagli paylaşımlar edirsən...\n- Yerli futbolla bağlı həmkarlarım çox paylaşım edir. Əsasən, saytın səhifəsində vacib yerli xəbərləri paylaşırıq. Mənim dostlarım və izləyicilərim arasında futbol fanatları kifayət qədər çox olsa da, əksəriyyəti futbolu sevmir. Çalışıram özümə və böyük çoxluğa maraqlı olan xəbərləri paylaşım. Millimizin və klublarımızın Avroliqa oyunlarında maraqlı və son məlumatları paylaşmağa çalışıram. Bu aralar, Avropa Liqası finalı ilə bağlı çox ismarıclar alıram. Çalışıram ki, UEFA-dan mail gələn kimi saytdan tez öz profilimdə paylaşım. Ən ciddi oxucum özüməm, ona görə harda nəyi və necə təqdim etmək məsələsinə ciddi yanaşıram. Eyni xəbəri profilimdə paylaşdığım tərzlə, saytın səhifəsindəki tərz tamam fərqlidir.\n- Ümumiyyətlə, Azərbaycan futbolu ilə bağlı nə fikirdəsən? Ölkə çempionatının hazırkı səviyyəsini necə qiymətləndirirsən?\n- Millimiz bütün məyusedici nəticələrinə rəğmən, dəyərlidir. İstər TV, istər stadiondan izləməyimdən asılı olmayaraq, bütün oyunlarında eyni həyəcanı keçirirəm. Məğlubiyyət üzücü olsa da, bəzən oyunçulara əsəbiləşsəm də, bu növbəti oyuna qədərdir. Növbəti oyunda yenə eyni gözəl hisslər. Baş məşqçinin və meydanda olan futbolçuların kimliyindən daha dəyərli təmsil etdikləri addır. Ümid edirəm, millimizlə uğurlu oyunlar görə biləcəyik. Çempionata gəlincə, əvvəlki illərlə müqayisədə bu il daha maraqlı keçdiyini demək olar. "Neftçi"nin uzun müddətdən sonra toparlanması, ardıcıl çempionluqlar qazanan "Qarabağ"la rəqabəti xüsusi diqqət çəkir. Son yaranan klublardan "Səbail"in son oyunları, klubun azarkeşləri stadiona cəlb etmə cəhdləri təqdirə layiqdir. "Qəbələ" isə, təəssüf ki, əvvəlki illərlə müqayisədə geriləyib. Uduzmaqlarını istəmirəm, atam Qriqorçuk sayəsində "Qəbələ" fanatı olub, uduzanda dilxor olur. (gülür)... Komanda sayı çox olsa, bölgələri təmsil edən klublar Premyer Liqada iştirak etsə, daha yaxşı olar. İndiki durumun da bərbad olduğunu düşünmürəm, əla deyil, pis də deyil - orta.\n- Futbol ictimaiyyətinin "lənətlədiyi" AFFA idarəçiliyi və 8 komandaları "Bakı birinciliyini" tənqid etməyən ilk müsahibimsən. Bu cavabından sonra tənqid atəşinə tuş gələcəyini düşünürsən?\n- İnanmıram ki, məni belə düşündüyümə görə tənqid edələr. Fərqli fikirlər olmalıdır, istənilən mövzuda pisi deyirsənsə, yaxşını da qeyd etməlisən. Haqlı tənqidlər çoxdur, ancaq fikrin ifadə tərzi çox önəmlidir. Bəzən isə tənqid ifrat olur, qərəzə, təhqirə belə çevrilir. Bu kənardan hədsiz pis görünür. Mən tərifləmirəm, AFFA əla, TPL möhtəşəmdir demirəm, sadəcə mövcud vəziyyəti faciəvi qiymətləndirmirəm. Daha yaxşı nəticələr və çempionat isə hamımızın arzusudur.\n- İşinə görə üzdə göstərməsən də, qəlbinin dərinliyində sevdiyin hansısa yerli klub var?\n- Hamı "Qarabağ" azarkeşi olduğumu iddia edir. Haqsız da deyillər. Yəqin ki, bunu ilk dəfə deyirəm. Mən fanat deyiləm, media sektorda "Qarabağ"ın yerli klublarla oyunanda qoluna, qələbəsinə, məğlubiyyətinə üz ifadəm eyni qalır. Bəlkə də azarkeş kimi getsəm, fərqli olar. Avroliqa oyunlarında isə, emosiyaları gizlətmək ehtiyacı durmursan. Bəzən digər klubların azarkeşləri daha çox "Qarabağ"a aid paylaşımlar etdiyimə görə irad bildirirlər. Halbuki, "Səbail" və ya "Sabah" da ÇL-sında qruplara yüksəlsə, eyni paylaşımları edərəm. Çempionat oyunlarında, adətən, "Qarabağ"ın oyunlarına gedirəm. Açıq danışmaq lazındırsa, işlə bağlı mövzularda ən çox narazı qaldığım klub da elə "Qarabağ"dır.\n- Narazı qaldığı məqamları şifahi olaraq bildirirsən, yoxsa yazı ilə "cəzalandırırsan"?\n- Haqqında geniş danışılacaq qədər əhəmiyyətli problemlər deyil. Digər klublarla 1 danışıqla həll edilən iş "Qarabağ"a çatanda uzun, bəzən yorucu şəkil alır. Eyni mövzu üçün bir neçə dəfə əlaqə saxlayırsan və s.\n- Media nümayəndəsi olaraq hansı klubun mətbuatla əlaqələr işini daha peşəkar və operativ hesab edirsən?\n- Klublarımızın media ilə münasibətinin yaxşı olduğunu düşünürəm. Birinə üstünlük verməliyəmsə, hazırda bu "Neftçi"dir. "Neftçi"nin digər klublarımızla müqayisədə daha üstün olduğunu düşünürəm.\n"Qarabağ"ın isə sosial mediadakı fəaliyyəti Azərbaycan səviyyəsindən kənara çıxır. Bəzi paylaşımları çox uğurlu alınır. Bəzi azarkeşlərin bunu qeyri-ciddi qəbul etməsi təəccüblü gəlir. Eyni paylaşımı "Bavariya", "Başakşəhər" etsə, "əla" deyərlər.\n- Futbol azarkeşlərindən, lap elə qohum, qonşudan özünə qarşı necə münasibət görürsən? "Qız nə bilir futbol nədir?! Ki hələ ondan da yaza" kimi atmacalar olub sənə qarşı?\n- "Qız və futbol?" deyib təəccüblənənlər olur. Ancaq kiminsə, irəli gedib "qız nə bilir futbol nədir" dediyini eşitməmişəm, bəlkə də, düşünüb deməyiblər, bu da olar. (gülür)... İnsana nə maraqlıdırsa, onu oxuyur, öyrənir, yadında saxlayır. Mənim də bildiklərim mənə maraqlı olanlardır. Beynimi lazımsız, diqqətimi çəkməyən informasiyalarla doldurmalı olduğumu düşünmürəm. Bəzən adi mövzuda səhv etdiyim olur. Eyni anda bir neçə iş görürsən deyə, fərqində olmursan. Bu hal az olsa da olub, onda da sərt reaksiya görməmişəm. Bizim insanlar səhv tutmağı sevirlər, fanatlar bu mövzuda daha qəddardır. (gülür)... Fanatları indi başa düşürəm. Onlar hər şeyi öz klubları ilə əlaqələndirir, məsələn, "Barselona" haqda səhifədə neqativ paylaşım etsən, "admin "Real" azarkeşidir" deyirlər, "Real"la bağlı paylaşımda olursan "barsa"lı. Saytın oxucuları və sosial hesablarındakı izləyiciləri paylaşım edənin qız olduğunu düşünmürlər.\nfutbol, maraqlı, bağlı, yerli, görə, paylaşım, gülür, olduğunu, futbolla, oyunlarında, tənqid, deyil, ciddi, qarabağın, bütün, müqayisədə, bəzən, mənə, mövzuda, düşünmürəm,


Çörək alarkən nələrə diqqət etməli? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Çörək insanların gündəlik tələbatını ödəyən ərzaq məhsuludur. Lakin çörək alarkən son dərəcə diqqətli olmaq vacibdir. Çünki, qida rasionumuzun əsasını təşkil edən çörək keyfiyyətsiz olan zaman orqanizm üçün təhlükəli olur. Çörəyin daşınması zamanı xüsusi sanitar qaydalara əməl olunmalıdır. Belə ki, çörəklər ticarət şəbəkələrinə bu məqsəd üçün nəzərdə tutulan xüsusi maşınlarla daşınmalıdır.\nQüvvədə olan standartların, texniki şərtlərin tələblərinə uyğun gəlməyən, habelə düzgün saxlanılmadığı üçün korlanan çörək və çörək-bulka məmulatlarının satışına yol verilmir. Çörək və çörək məmulatları məcburi sertifikatlaşdırılmalı olan ərzaq məhsuludur. Əks təqdirdə bu malların satışı qadağandır. loading... Wiyinka


19 gözəl kiçik salon otağı dizayn ideyaları - Faydalı fikirlər - 2020\nEvdə hər şey artıq edildiyi halda, zaman-zaman yenə də "təmir" adlanan bir sıra tədbirlər keçirməyə dəyər.\nBelə bir hadisə yalnız evinizdə dəmlənirsə, qonaq otağının dizaynını daha da yaxşılaşdırmağa kömək edəcək bir neçə ləzzətli fikir istifadə etməyi məsləhət görürük.\n1. Fiqurlu elementlər\nFormalı tavan və vurğu divarı olan parlaq qonaq otağı.\nBuruq tavanlar, alçıpan rəfləri və çəhrayı künc divanının arxasında yerləşən orijinal vurğu divar dizaynı ilə kiçik bir parlaq qonaq otağının gözəl interyeri.\n2. Neytral ton\nNeytral rənglərdə olan müasir salon.\nNeytral rənglərdə yumşaq ağ divan, şık qara kreslo, hörmə pouf, tünd ağacdan hazırlanmış qəhvə masası, televizor ilə orijinal divar dizaynı və içərini rahat və dolğun edən fantastik tüklü qəhvəyi rəngli xalça ilə bəzədilmiş müasir salon.\n3. Kərpic işi\nKərpic divarları olan şık qonaq otağı.\nDivarlarındakı imitasiya kərpic işləri ilə təəccüblü qonaq otağı daxili, rahat boz divan, yüngül ağacdan və metaldan hazırlanmış kompakt qəhvə masası, mavi və mavi rənglərdə lüks toxuculuq, bu məkanı qeyri-adi dərəcədə şık və dinamik edən çoxlu rəflər və orijinal dekor elementləri.\n4. Zalım tərzi\nLoft üslubunda kiçik qonaq otağı.\nGeniş bir kitab şkafı, boz künc divan, orijinal taxta tavan və kərpic divarı olan kiçik bir loft üslublu qonaq otağı, bu məkanın mərkəzi detalına çevrildi.\nMinimalizm üslubunda müasir salon.\nQara və ağ rəngdə bəzədilmiş, bucaqlı ağ dəri divan, formalı tavan, qaranlıq pərdələr və şüşə əlavə ilə qeyri-adi bir rəfin kiçik bir salonunun müasir dizaynı.\nQonaq otağı mətbəxlə birləşdirilib.\nRahat bir künc boz divan, yüngül krem pərdələr və divarlarda ağac örtüklü bir studiya mənzərəsindəki gözəl salon.\n7. Parlaq ağlıq\nAğ divarlarla qonaq otağı.\nQarlı ağ divarları olan kiçik qonaq otağı, şəffaf plastikdən hazırlanmış bir qəhvə masası, künc açıq boz divan, tüklü xalça və hamar fasadı olan şık ağ yan lövhələr.\n8. Klassik üslub\nKlassik üslubda oturma otağı.\nQəhvə divarları, yüngül mebellər, zərif pərdələr və şömine ilə kiçik rahat bir salon, içərini həqiqətən lüks edir.\n9. Sakit qamma\nNeytral rəngli kiçik qonaq otağı.\nBej divarlar, şəffaf pərdələr və minimal mebel dəsti olan gözəl bir salon.\nMinimalizm üslubunda parlaq qonaq otağı.\nAğ rəngli künc divan, kiçik bir qəhvə masası, yumşaq qəhvəyi kilim və şık müasir televiziya stendi olan kiçik bir salonun lakonik dizaynı.\nSkandinaviya üslubunun bütün qanunlarına uyğun bəzədilmiş, yüngül divarlar, künc divan, aşağı dizayner masası, iş sahəsi və interyerin maraqlı və dinamik hala gətirən çox cazibədar dekorasiya əşyaları ilə bəzədilmiş zövqlü salon.\n12. Qaranlıq vurğu\nQara divarlı parlaq qonaq otağı.\nQonaq otağı, əsasən böyük bir künc divan, qeyri-adi xalça, dəyirmi masa və ziddiyyətli qara rəngdə vurğu divarı ilə neytral rənglərlə bəzədilmişdir.\n13. Zərifliyin təcəssümü\nQaranlıq bir divar ilə zərif qonaq otağı.\nQara və boz rəngli mebel və üç ölçülü naxışlarla bəzədilmiş ziddiyyətli qara divar ilə parlaq zərif qonaq otağı.\n14. Təzə motivlər\nYaşıl vurğu ilə parlaq qonaq otağı.\nKiçik bir miqdarda qar ağ rəngli mebel və boşluğu dinamik və təravətləndirən bolluğun açıq yaşıl rəngli detalları ilə parlaq rənglərlə bəzədilmiş gözəl bir salon.\n15. Sehrli illüziya\nFoto divar kağızı ilə qonaq otağı.\nFantastik qonaq otağı, vurğulaması bu kiçik məkanın sərhədlərini vizual şəkildə itələyərək perspektivi olan divar kağızı idi.\n16. Parlaq mebel\nParlaq mebel ilə qonaq otağı.\nBej divarlar, qara və ağ xalça, zərif qara cırtdan daş, künc firuzəyi divan və geniş sarı kreslo ilə zövqlü qonaq otağı.\n17. Qəhvəyi tonlar\nQəhvəyi tonlarda incə qonaq otağı.\nAğ və qəhvəyi tonlarda möhtəşəm qonaq otağı, vurğulaması orijinal iki səviyyəli uzanır tavan idi.\n18. Müasir dizayn\nLoft üslubunda geniş qonaq otağı.\nNəhəng bir mavi divan, çoxlu taxta detallar və divarlardan biri kərpic işi kimi üslubda olan şık geniş qonaq otağı.\n19. Sadəlik və rahatlıq\nKiçik bir otağın sadə dizaynı.\nErgonomik bir divan, taxta masa, ev kinoteatrı və yüksək keyfiyyətli çox səviyyəli işıqlandırma ilə kiçik bir salonun sadə və eyni zamanda rahat interyeri.\nHər evdə xoş gələn mətbəx üçün 20 sərin şey\nCopyright 2020 \_ Öz əlləri - İşinizi paylaşın! \_ 19 gözəl kiçik salon otağı dizayn ideyaları


....Həzrət Bəhaullah yazır:\n"İnsanoğlu həqiqəti başqasının gözü ilə deyil, öz gözü ilə görməli, başqasının qulağı ilə deyil, öz qulağı ilə eşitməli və başqasının ağlı ilə deyil, öz ağlı ilə qəbul etməyə çalışmalıdır."\nƏgər biz həqiqətin axtarışında uğur qazanmaq istəyiriksə, onda mövhumatlardan və köhnəlmiş ənənələrdən əl çəkməliyik. Əgər bəşəriyyət sülh və ədalətli cəmiyyət yaratmaq istəyirsə hər cür irqi, etnik, milli, dini və ya sinfi təəssübkeşlikləri məhv etməlidir. Dünyadakı qarşıdurmaların əsas səbəblərindən biri insanların kor-koranə və araşdırmadan müxtəlif ənənə, baxış və fikirlərə bağlı olmasıdır. Bu da onları başqalarına qarşı dözümsüz edir və qarşıdurmalara yol açır. Həzrət Bəhaullah izah edir ki, insan irsi inamları və cəhaləti təqlid etməməlidir. İnsan həmçinin özünün son dərəcə haqlı, başqalarının isə səhv olması fikrindən də qəti imtina etməlidir. Kiminsə təhriki ilə ənənə, baxış və fikirləri kor-koranə qəbul etməklə müqayisədə həqiqətin sərbəst axtarışı insandan daha çox şey tələb edir. Həzrət Əbdül-Bəha yazır:\n“Düşüncəsi sizin düşüncənizdən fərqli insanlara rast gələndə onlardan üz çevirməyin. Hamı həqiqəti axtarır, ona doğru gedən yollar müxtəlifdir. Mülahizələrdəki fərqlərə, düşüncələrdəki fikir ayrılıqlarına imkan verməyin ki, sizi dostlarınızdan ayırsın və ya mübahisə yaratsın. Onun əvəzində səylə həqiqəti axtarın və bütün insanları öz dostlarınıza çevirin”\nƏgər biz bunu başa düşsək, onda biz İlahi Həqiqət İşığının Allahın bütün Peyğəmbərlərində – Həzrət Krişnada, Həzrət Musada, Həzrət Zərdüştdə, Həzrət Buddada, Həzrət İsada, Həzrət Məhəmməddə, Həzrət Bab və Həzrət Bəhaullahda da şəfəq saçdığını görərik. Həzrət Bəhaullah yazır:\n“Şübhə ola bilməz ki, dünyanın bütün xalqları, hansı irqdən və ya dindən olurlarsa – olsun, bir səmavi Mənbədən ilham alır, bir olan Allahın itaətindədirlər”


ARDNŞ və "Petrovietnam oil corporation" Azərbaycan neftinin Vyetnam NEZ-ə uzunmüddətli nəqlinə dair müqavilə imzalayıblar\nARDNŞ və "Petrovietnam oil corporation" Azərbaycan neftinin Vyetnam NEZ-ə uzunmüddətli nəqlinə dair müqavilə imzalayıblar\nEnergetika 8 Aprel 2010 13:38 (UTC+04:00)\nBakı, Azərbaycan, 8 aprel /Trend/\nARDNŞ (Azərbaycan Respublikası Dövlət Neft Şirkəti) və "Petrovietnam oil corporation" şirkəti bu gün Bakıda neft-qaz sahəsində "Qarşılıqlı anlaşma haqqında" memorandum və Azərbaycan neftinin Vyetnam NEZ-ə uzunmüddətli nəqlinə dair müqavilə imzalayıblar.\n"Qarşılıqlı anlaşma haqqında" memorandumu ARDNŞ rəhbəri Rövnəq Abdullayev və "Petrovietnam oil corporation" şirkətinin prezidenti Phung Dinh Thuec imzalayıb. Uzunmüddətli nəql üzrə müqaviləni "Petrovietnam oil"un baş direktoru Nguyen Xuan Son və SOCAR "Trading Singapore"un direktoru Viktor Lim imzalayıb.\nİmzalanma mərasimindən sonra ARDNŞ rəhbəri Rövnəq Abdullayev deyib ki, Asiya bazarına çıxış şirkətin fəaliyyətində prioritet istiqamətlərdən biridir. Bu bazarda Vyetnam böyük paya sahibdir və imzalanmış müqavilə əsasında ARDNŞ uzunmüddətli əsaslarla "Petrovietnam"a neft ixrac edəcək.\nAbdullayevin sözlərinə görə, neft nəqli məsələsi ilə Sinqapurda SOCAR Trading törəmə şirkəti məşğul olacaq. Həmçinin, Abdullayev deyib ki, memorandum əsasında tərəflər birgə müəssisə formasında neft-qaz əməliyyatlarının həyata keçirilməsi üçün imkanların və strukturların öyrənilməsini həyata keçirəcək.


“Gənc istedadlarımızı tanıyaq” layihəsinə start verilib - Fotolar » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n“Gənc istedadlarımızı tanıyaq” layihəsinə start verilib - Fotolar\n07 Sentyabr 2016, 14:25 2252\nM.Ə.Rəsulzadə Bələdiyyəsinin "İctimai-humanitar” sektorunun təşkilatçılığı ilə "Gənc istedadlarımızı tanıyaq” adlı layihəyə start verilib. Layihə çərçivəsində ilk olaraq qəsəbə sakini, gənc rəssam Güllər Həşimovanın evində görüş keçirilib. Görüşdə Binəqədi rayon İcra Hakimiyyəti başçısı Aparatının əməkdaşı Jalə Tofiqqızı, M.Ə.Rəsulzadə Bələdiyyəsinin sədri Hümbət Hüseynov və bələdiyyə üzvləri iştirak edərək, gənc rəssamın əl işləri ilə yaxından tanış oldular.\nM.Ə.Rəsulzadə Bələdiyyəsinin sədri Hümbət Hüseynov dövlətin həyata keçirdiyi uğurlu gənclər siyasətindən danışaraq bildirib ki, istedadlı gənclər hər zaman dövlətin diqqət və qayğısı ilə əhatə olunub, onlar üçün hər cür şərait yaradılıb. Istedadlı qəsəbə sakininin əl işləri ilə tanışlıqdan sonra bələdiyyə sədri gənc rəssama uğurlar diləyib.\nGörüşdən məmnunluğunu ifadə edən ailə başçısı gənclərə göstərilən diqqətə görə öz təşəkkürünü bildirib.\nSonda gənc rəssam öz əl işlərindən birini M.Ə.Rəsulzadə Bələdiyyəsinə hədiyyə edib.\nQeyd edək ki, Güllər Həşimova 115 saylı orta məktəbi bitirib, hal-hazırda Azərbaycan Dövlət Rəssamlıq Akademiyasında "Müasir rəssamlıq” sahəsi üzrə ali təhsil alır. O, 2014-cu il dekabrın 23-də Heydər Əliyev Mərkəzində M.Y.Lermontovun 200 illiyi ilə bağlı təşkil edilmiş sərgidə öz əsəri ilə iştirak edib və mükafatlandırılıb. Bununla yanaşı, bir çox sərgilərdə fəal iştirak edərək müxtəlif yerlərin sahibi olub. Almaniya Mədəniyyət Mərkəzində Almaniyanın Bakıdakı səfirliyinin, Azərbaycan Rəssamlıq Akademiyasının və Azərbaycan Dövlət Mədəniyyət və İncəsənət Universitetinin birgə təşkilatçılığı ilə keçirilən "Baddi ayısı” müsabiqəsində ən gözəl ideya sahibi olaraq birinci yeri tutub.


Status məsələsi və münaqişə vəziyyəti arxada qalıb Siyasət\nNail Cəlil: “Hədəf yekun, davamlı sülhün əldə edilməsidir”\n“Prezident İlham Əliyevin Rusiyaya iyulun 20-də baş tutan işgüzar səfərinin yekunları Azərbaycanla Rusiya arasında regional tərəfdaşlıq və əməkdaşlıq münasibətlərinin davamlı olduğunu, getdikcə dərinləşdiyini, möhkəmləndiyini göstərir. Dövlət başçısının Rusiya prezidenti Vladimir Putinlə səmimi fikir mübadiləsini, işgüzar müzakirələrin gedişini izlədikdə aydın olur ki, tərəflər arasında regionun problemlərinə münasibətdə ciddi anlaşma, siyasi etimad mövcuddur. Eyni zamanda, həm Azərbaycan, həm də Rusiya üçtərəfli 10 noyabr sazişinin müddəalarının tam həyata keçirilməsində maraqlıdırlar. Belə vəziyyətdə Ermənistanın üçtərəfli sazişdən irəli gələn öhdəliklərə birmənalı şəkildə əməl etməkdən başqa alternativi qalmır”.\nBu fikirləri “Xalq Cəbhəsi”nə eksklüziv açıqlamasında Azərbaycan Prezidentinin Rusiyaya son səfərinin siyasi motivlərini şərh edən politoloq Nail Cəlil səsləndirib.\nSiyasi ekspert qeyd edib ki, ABŞ və Avropa Birliyi ölkələri ilə fikir ayrılıqlarına, üzləşdiyi müəyyən sanksiyalara baxmayaraq, Rusiya dünyanın nüfuzlu güc mərkəzlərindən biri olaraq qalır və Güney Qafqazda baş verən geosiyasi proseslərə əhəmiyyətli təsir imkanlarına malikdir: “Proseslərin axarı bir daha təsdiqləyir ki, Azərbaycan dünyanın aparıcı, nüfuzlu güc mərkəzləri, o cümlədən, Rusiya ilə çoxtərəfli əməkdaşlıqda, münasibətləri genişləndirməkdə, inkişaf etdirməkdə qərarlıdır. Səfərin Avropa Birliyi Şurasının prezidenti Şarl Mişelin Güney Qafqaz ölkələrinə gəlişindən sonraya təsadüf etməsində də məqsədyönlülük və qanunauyğunluq var. Bu, onu göstərir ki, Azərbaycan dünya güclərinin toqquşduğu deyil, uzlaşdığı, anlaşdığı, bərabər fayda götürdüyü siyasi əməkdaşlıq məkanıdır”.\nNail Cəlil əlavə edib ki, dövlət başçılarının son görüşünün nəticələri nikbin geosiyasi proqnozlar üçün əsas yaradır. Bu, bir daha təsdiqləyir ki, Azərbaycanla Rusiya arasında hər hansı mübahisəli, soyuqluq, fikir ayrılığı doğura biləcək məsələ yoxdur. Digər tərəfdən, regionun inkişaf hədəflərinə, geosiyasi prioritetlərinə münasibətdə rəsmi Bakı ilə Moskvanın yanaşması, baxışları əhəmiyyətli dərəcədə üst-üstə düşür: “Önəmli məqamlardan biri də budur ki, Şarl Mişellə görüşdə olduğu kimi, Vladimir Putinlə aparılan müzakirələrdə də status və münaqişə məsələlərinə toxunulmayıb. Əksinə, Azərbaycan Prezidenti bu görüşlərdə vurğulayıb ki, hazırda əsas diqqət münaqişədən sonrakı məsələlərin tənzimlənməsinə, həll olunmasına yönəlib. Tərəflərin uzlaşdırdığı, anlaşdığı mühüm məsələlərdən biri də yekun sülhün əldə edilməsi istiqamətində birgə səylərin gücləndirilməsidir”.\nƏli Əsədov Beynəlxalq Astronavtika Federasiyasının prezidenti ilə görüşüb Siyasət\nVilyam Hacıyevin saxlanıldığı yer dəyişdiriləcək 14:13


Maraqlı Məsləhətlər » Sağlamlıq » Necə kişini sigaret çəkməyi atmağa məcbur etmək olar\nGündə siqaretlərin bir paketi təxminən 1 dollar dəyərindədir. Müvafiq olaraq, sigaret çəkmənin 1 ili - 365$. Bu pula Türkiyəyə 2 həftəlik tura getmək mümkün olardı! Nə vaxt ki, əriniz pulu xoş əyləncələrə xərcləmək əvəzinə daim siqaret çəkməyə xərcləyirsə, - məsələn səyahətlərə, ona bu zərərli vərdişdən qurtulmağa kömək etməyə cəhd etmək lazımdır. Müxtəlif çəkməyi atmaq üsulları mövcuddur. Həmişə heç olmasa ilk addımı etməyə və sevimli insana kömək etməyə cəhd etmək olar!\nƏgər ər oxumağı sevirsə, onda ona o haqda kitabçanı hədiyyə etmək olar, necə siqaret çəkməyi atmaq olar. Hətta əgər bu dərhal kömək etməyəcəksə, və o anlamayacaq, niyə bu zərərli vərdişdən qurtulmaq lazımdır, kitab bu işdə ilk addım olacaq. Həmişə xatırlamaq lazımdır ki, tütün çəkməsiylə mübarizənin təbliğatı təcavüzkar, ciddi və daimi olmalıdır.\nSonra şəhərdə keçən təlimlər haqqında bilməyə dəyər. İki seminar yəqin tapılacaq, zərərli vərdişlərlə mübarizə bütovlükdə hansıların ki, mövzusudur və tütün siqaret çəkməylə - xüsusi halda. Bəzən olur ki, kim seminarı aparırsa, enerjinin belə ehtiyatına malikdir ki, həqiqətən insanların həyatını dəyişdirməyə bacarıqlıdır. Mümkündür ki, məhz belə təlimin keçməsi və ya seminara baş çəkməsi zərərli vərdişdən qurtulmağa kömək edəcək.\nHəmçinin nikotin plastırını sifariş etmək lazımdır. Bu kiçik şey nikotinin adət edilmiş dozasını "çatdırır", amma bu halda orqanizm zərərli siqaret qatranlarıyla "hopdurulmur". Müvafiq olaraq daha kiçik zərər sağlamlığa vurulacaq.\nDaha bir ölçü, hansını ki, təşəbbüs etməyə mütləq dəyir, - elektron siqaretlərin alınması. Əlbəttə, bu malın reklamı bir qədər qoruya və ya qorxuda bilər, amma belə siqaretlərin əldə edilməsi həqiqətən də sağlamlığın bərkidilməsinə gedən yolda əhəmiyyətli addımdır.\nHətta o hadisədə, əgər əriniz sonra bütün vaxtı elektron siqaretləri çəkəcəksə, bu daha kiçik ziyanı onun sağlamlığına vuracaq. Orqanizm təşəkkür edəcək! Əgər problem ondadır ki, insanın bir o qədər siqareti çəkmək yox, onu əlində saxlamağa xoşdayırsa, və o "çəkilən məhsulun" dadına xüsusi diqqət döndərirsə, elektron siqaretlər üçün mentol yerləşdirmələrini almağ olar. Yaxın insan sadəcə orqanizm üçün təhlükəsiz nanəli cövhərlərlə nəfəs alacaq.\nƏgər onsuz da yoldaşınız müqavimət göstərirsə, və ona heç bir təklif edilmiş metodlar kömək etmirsə, sadəcə onunla danışmağa çalışın. Ona izah etmək lazımdır, necə əhəmiyyətlidir ki, o siaqaret çəkmədən qurtulsun.\nTarix: 2018 yan 7 Teqlər: Maraqli, Meslehetler, Saqlamliq\tBaxılıb: 3682


Suqovuşan istiqamətində Mina partlayışı baş verib - Xeberinvar - Xəbərlər, xeberler, .son xeberler , son xeber, ƏN SON XƏBƏRLƏR, yeni sərəncam, xəbərlər bugün, xəbərlərdə bugün, günün xəbərləri, xəbərlər yeni, xeberler son deqiqe, ən son xəbər, son dəqiqə, son deqiqe, xeber, xəbər, xeberler yeni, ən son xə\nHaber Ajansı Fevral 19, 2021 01:58 370 0\nXeberinvar.com-Qafqazinfo.az istinadən-xəbər verir ki,İşğaldan azad olmuş Tərtərin Suqovuşan kəndində Mina partlayışı baş verib. Partlayış nəticəsində Dünyasını dəyişənlər var və hadisə bu gün baş verib.\nHadisə nəticəsində Laçın rayonundan keçmiş məcburi köçkün olan, hazırda Tərtərin Seydimli kəndində yaşayan Bəxtiyar Mahmud oğlu Mahmudov 1988-ci il təvəllüdlü məcburi köçgün Dünyasını dəyişərək Həlak olub. Allah Rəhmət etsin.\nHaber Ajansı Aprel 5, 2020 0 106\nHaber Ajansı Yanvar 17, 2021 0 116\nHaber Ajansı Fevral 19, 2021 0 31\nHaber Ajansı Fevral 19, 2021 0 120\nHaber Ajansı Yanvar 16, 2021 0 249\nElm və təhsil müəssisələrində azı 25 il çalışmış, elmi...\nHaber Ajansı Fevral 4, 2021 0 274\nşəhid əhmədov namiq\nson deqiqe! 6 neferden ibaret olan Azerbaycan esgerinin çadırına 60 ermeni hucum çəkdi


Qarğıdalı (cins) — Vikipediya\nQarğıdalı (lat. Zea) — qırtıckimilər fəsiləsinə aid bitki cinsi.\nZea mays L. – Qarğıdalı (məkə) mədəni şəkildə becərilən birillik bitkidir. Gövdəsinin hündürlüyü 3 m-ə qədər yoğunluğu 3 sm, budaqlanmayan, lakin aşağı hıssəsi oduncaqlaşan bitkidir. Saçaqlı kök sisteminə malik,yarpaqları növbəli, uzun, xətti, yuxarı hissəsi qatlanmış, aşağı hissəsi isə çılpaqdır. Erkək çiçəkləri süpürgəşəkilli, dişi çiçəkləri çoxlu sayda (30 sm) qıça olmaqla, yarpaqların arasında yerləşir. Yumşaq gövdəli, erkəkcik və dişcik çiçək qrupları, zirvəsində isə 2 ayaqlı ağızcığı yerləşmişdir. Çiçəkləri qəhvəyi-qırmızı və açıq-sarı rəngilidir. Özünəməxsus zəif iyli olub, dadı hiss olunacaq dərəcədə olub, seliklidir. Yazda və ya erkən payızda “saçaqlar”ını südlü-mumlu qıçalarını, avqust-sentyabr aylarında silos kimi gövdə və yarpaqları toplanılır. Toplanılmış xammal hava dəyişilən kölgə yerlərdə qurudulmalıdır.\nGövdə və saçaqlarının tərkibində K vitamini, pantoten və askorbin turşuları, karotinoidlər, steorid, saponin və yağlar vardır. Saçaqlarında karotinoidlər, K, B1, B2, C, D, E vitaminləri, qlükozidlər (1,2%), yağlar (2,5%) və efirli maddələr (0,2%), saponinlər (3,2%), kitrə (3,8%), inozit, alkoloidlər (0,05%) sitosterol, kriptoksantin, stiqmasterol, alkaloidlər, qatran (2,7%), şəkər və acı maddələri vardır.\nXammal preslənərək parça kisələrə yığılmalıdır. Hiqroskopik olduğundan quru və havalı yerdə saxlanılmalıdır. Saxlama müddəti 3 ildir.\nSaçaqlarındandərman maddəsi kimi, digər hissələrindən isə silos və qida maddələrinin hazırlanmasında istifadə edilir. Qıçaların yetişməsi və gövdənin quruması zamanı toplanılan bütün orqanlar keyfiyyətli dərman xammalı hesab edilir.\nÖdqovucu, sidikqovucu, qanın laxtalanma müddətini və maddələr mübadıləsini normallaşdıran, qara ciyər, xüsusən öddaşı xəstəliyində çox yaxşı səmərə verir. Böyrəkdaşının yaratdığı travmalarda, nefrit, şəkərli diabet və digər xəstəliklərdən yaranan ödemlərdə, tətbiq edilir. Qankəsici maddə kimi hipoprotrombineyada müxtəlif tipli qanaxmalarda istifadə edilir. Xolesistit, xolangit, heratit və qanaxmalarda istifadə edilir. Xüsusən xroniki qaraciyər xəstəliklərində saçaqlarının dəmləməsi uzun müddət qəbul edilməlidir. Bu orqanizmdə maddələr mübadiləsini nizama salır, artıq mayeni kənarlaşdırır. Qarğıdalı sacaqları sedativ təsrir edir. Piylənmədə iştahazaldıcı və maddələr mübadiləsini aktivləşdirici dərman kimi təyin edilir. Qarğıdalı yağı (sutqalıq doza 50-70q) qanda xolesterini aşağı saldığından aterosklerozun profilaktika və müalicəsində təyin edilir. Eyni zamanda dəri xəstəliklərinin müalicəsində effektlidir. Öddaşı və böyrəkdaşı sancılarında olduqca səmərəlidir. Tərkibindəki qlütamin turşusu psixoz, depressiya, epilepiya, proqressiv əzələ distrofiyası və polimielitdə tətbiq edilir.3 xörək qaşığı qarğıdalı saçağı 2 stəkan qaynar suda 30 dəqiqə ərzində dəmləyərək, gündə 3 dəfə yeməkdən 30 dəqiqə əvvəl (sutqalıq doza) qəbul edilməlidir. Bitkinin bütün orqanlarından xüsusən saçaqlarından alınan maye ekstrakt sidikqovucu və ödqovucu təsirə malikdir. Tərkibindəki linolin turşusu (vitamin F) orqanizmdən lipidlərin qovulmasına səbəb olur və xolesterinin miqdarını azaldır. Fitosterin isə antiskelerotik təsirə malikdir. Tərkibindəki vitamin E zülal mübadiləsini zəiflədərək, kapilliyarları kövrəkləşdirərək xolesterinin toplanmasının qarşısını alır. Ateroskelerozun profilaktika və müalicəsində əvəzsiz dərmandır.\nEkstrakt maddənin nəmliyi ən azı 15%, qaralmış orqan hissəcikləri 13%, ümumi külün miqdarı 7%, qaralmış gövdə və saçaqları 3%, üzvi maddələri 0,5%, mineral maddələri isə 5%-dən çox deyildir. İştahın azlığı, çəkinin azalması, yüksək qan laxtalanma müddəti.\n↑ 1 2 "Genus: Zea L." Germplasm Resources Information Network. United States Department of Agriculture. 2007-02-16. 2012-10-12 tarixində orijinalından arxivləşdirilib. İstifadə tarixi: 2011-03-01.\n↑ "GRIN Species Records of Zea". Germplasm Resources Information Network. United States Department of Agriculture. 2004-11-08 tarixində orijinalından arxivləşdirilib. İstifadə tarixi: 2011-03-01.\nWikispecies: Zea (Poaceae)\nMənbə — "https://az.wikipedia.org/w/index.php?title=Qarğıdalı_(cins)&oldid=6445533"\nBu səhifə sonuncu dəfə 12 may 2022 23:42 tarixində redaktə edilib.


Müsəlmanların adət və ənənələrini də dərindən öyrənən ingilis səyyahı – mustaqil.az\nMüstəqil AZ 28 Yanvar 2021\nBritaniyalı səyyah, yazıçı, şair, tərcüməçi, etnoqraf, qılıncoynatma ustası və diplomat Richard Francis Burton 1821-ci il martın 19-da anadan olmuşdur.\nAsiya və Afrika ilə bağlı araşdırmaları ilə yanaşı, müxtəlif dil və mədəniyyətlər haqqında bilikləri Richard Francis Burtonu məşhurlaşdırmışdır. Deyilənə görə, Burton hər biri fərqli dil ailəsinə məxsus olan 29 dil bilirmiş.\nBurtonu ən çox məşhurlaşdıran onun Məkkəyə, John Henning Speke ilə Nil çayının mənsəbini axtarmaq məqsədilə Şərqi Afrikaya səyahət etməsi, Tanqanika gölünü kəşf etməsi və “Min bir gecə” nağılını ingilis dilinə çevirməsi olmuşdur.\nR. Burton uşaqlıqda tez-tez yaşadığı yeri dəyişməli olur, valideynləri ilə birlikdə İngiltərə, İtaliya və Fransada yaşayır. Burtonun sonradan səyahətə marağının artmasında yəqin ki, bu məsələnin də rolu az olmayıb. 1842-ci ilin iyun ayında Burton Bombeyə gedir, lakin Hindistanda müharibə artıq qurtarmışdı. Hindistanda olarkən Burton vaxtının çox hissəsini oranın mədəniyyətini və dillərini araşdırmağa sərf edir. O, marathi, hindi, fars, ərəb və qucarat dillərini yüksək səviyyədə bilirmiş.\nHindistanda keçirtdiyi 7 ildə Burton müsəlmanların adət və ənənələrini də dərindən öyrənir.\nBurton Həccə gedən ilk avropalı deyildi. Lakin onun ziyarəti dəqiq sənədləşdirilir. 1855-ci ildə Burtonun “Əl-Mədinəyə və Məkkəyə Həcc” kitabı nəşr olunur.\nKral Coğrafiya Cəmiyyətinin (The Royal Geographical Society) təşəbbüsü ilə Tanqanika gölünün kəşf edildiyi Şərqi Afrikaya ekspedisiyaya rəhbərlik edir.\nKral Coğrafiya Cəmiyyətinin üzvü Burton müxtəlif vaxtlarda Fernando Po, Dəməşq və Triestdə ingilis konsulu kimi fəaliyyət göstərir.\nR. Burton 1890-cı ildə vəfat etmişdir.\nPrevious Tehran Mənsimov Şuşa əməliyyatından danışdı\nNext Nizami Gəncəvinın Azərbaycan şairi kimi tanıdılmasında Heydər Əliyevlə Mir Cəfər Bağırovun xidmətləri əvəzsizdir


Gəncə olayında müəmmalar, verilməyən cavablar...\n2021, 28 Oktyabr, Cümə axşamı, Bakı vaxtı 05:17\nGəncənin icra hakimiyyəti başçısı Elmar Vəliyev\n“Biri deyir Rusiya agentidir, biri deyir şəxsi məsələdir...”\n“Dövlət qurumları bir şey deyir, cəmiyyətinsə öz versiyası var həmişə. O səbəbdən, rəsmi qurumların dediyinin doğru olub-olmadığını söyləmək çətindir. Hadisəni niyə törədiblər? Bilmirik. Arxasında kimlər durub? Bilmirik. Biri deyir, Rusiya agentidir, biri deyir İrana bağlıdır. Biri deyir, şəxsi məsələdir, terror deyil. Hamısını da deyən rəsmilərdir”, - hüquqşünas Rəşid Hacılı Gəncənin icra başısını və polis serjantını yaraladığı deyilən Yunis Səfərovla bağlı iyulun 6-da yayılan rəsmi məlumatdan danışarkən belə deyir.\nAmma hüquq-mühafizə orqanlarının yaydığı məlumatdan bir qədər öncə, hakim partiyanın icra katibi, Milli Məclisdə İctimai birliklər və dini qurumlar komitəsinin sədri Siyavuş Novruzov “Yeni Müsavat”a demişdi ki, bu məsələdə dini amildən, terrordan söhbət gedə bilməz:\n“Bunu ortaya atanlar da Azərbaycanda məzhəb qarşıdurmasını salmaq istəyən insanlardır. Bu, çox təhlükəli məsələdir. Ona görə də bütün dindarlar, aidiyyəti strukturlar bu məsələyə münasibətini bildirməlidir. Bugünədək Azərbaycanda dini məzhəbə görə kiməsə qarşı hər hansı sui-qəsd, terror, yaxud təxribat olmayıb”.\nYeri gəlmişkən, yaralı icra başçısının qardaşı Xanlar Vəliyev Yunis Səfərovu “Ruisya agenti” kimi tanıdıb.\n“Belə vəziyyətdə “Azərbaycana təhlükə var və bu İrandan gəlir” demək...”\nRəşid Hacılı Gəncədə baş verənlərin dindarlara və İrana bağlanacağının gözlənilən olduğunu deyir.\n“Bu gün hökumətə ən çox sərf edən budur. Birincisi, hökumətə bunun bir etiraz nümayişi olması barədə cəmiyyətdə yaranmış düşüncəni dağıtmaq lazımdır. Bu hadisənin hakimiyyətə qarşı yox, bütün cəmiyyətə qarşı olduğunu aşılamaq gərəkdir. Radikal dindarlar məsələsi buradan qaynaqlanır. Şiə və İran məsələsi isə bugünkü geopolitik duruma daha münasibdir. İran təklənib dünyada. Ən yaxın müttəfiqləri belə qoyub qaçır İranı. Rusiya da, İraqın şiə hökuməti də. Hətta ölümdən xilas etdiyi Bəşər Əsəd də. Belə vəziyyətdə “Azərbaycana təhlükə var və bu təhlükə məhz İrandan gəlir” demək bizim hökumətin imicini yaxşılaşdırmağa və dəstək qazanmasına xidmət edə bilər”.\nHərçənd, o, şiələrin hüquqlarının müdafiəsi məqsədilə belə addım atılmasına dair rəsmi versiyanı inandırıcı saymır. Rauf Mirqədirovun fikrincə, ölkədə bütün dindarların, eləcə də bütün vətəndaşların hüquqları pozulmaqdadır:\n“Ölkə vətəndaşı siyasi prosesdən uzaqlaşdırılıb. Bu da siyasi terrora gətirib çıxarır” söyləyənMirqədirov təəssüflə əlavə edir: “Terror zəiflərin silahıdır. Bizim ölkədə siyasi terror təhlükəsi var və xoşbəxtlikdən bu, hələlik, geniş miqyasda alınmır”.\nYeri gəlmişkən, rəsmi məlumatda adı hallanan Müsəlman Birliyi Hərəkatı da bəyanatdan az sonra Yunis Səfərovla hər hansı bağlılığı olmadığını açıqlayıb.\nQurumun sözçüsü Əbülfəz Bünyadov AzadlıqRadiosuna deyib: “Ola bilər kimsə kiminsə düşdüyü vəziyyətə acıyıb hansısa addımı atır, amma bu, onun problemidir. Biz Müsəlman Birliyi Hərəkatı olaraq Yunis Səfərovu da, hər hansı terrorun bizim ayağımıza yazılmasını da rədd edirik, bütün bunlarla əlaqəmiz yoxdur. Biz onu tanımırıq, onun da biz tanıması mümkünsüzdür”.\nRəşid Hacılı bu işdə müəmmaların, açıq sualların qaldığını deyir:\n“Necə olub ki, polisə hücum edib silahını ələ keçirmiş şəxs qaçıb Rusiyaya gedir? Bir müddət sonra axtarışda olmasına baxmayaraq, Azərbaycana rahatca qayıdır və yeni cinayət törədir? Nə polis, nə xüsusi xidmət orqanları, nə də sərhəd xidməti bunu görə bilir”.


Milli psixi sağlamlıq və psixososial dəstək mövzusunda müzakirə aparılıb - AZƏRTAC – Azərbaycan Dövlət İnformasiya Agentliyi\nÜmumdünya Səhiyyə Təşkilatının (ÜST) Azərbaycan nümayəndəlinin təşkilatçılığı ilə “Milli psixi sağlamlıq və psixososial dəstək (MHPSS) texniki qrupu”nun onlayn təqdimat mərasimi keçirilib.\nTibbi Ərazi Bölmələrini İdarəetmə Birliyinin (TƏBİB) mətbuat xidmətindən AZƏRTAC-a verilən məlumata görə, görüşdə millət vəkili, Heydər Əliyev Fondunun Beynəlxalq əlaqələr departamentinin rəhbəri Soltan Məmmədov, ÜST-nin Azərbaycan nümayəndəliyinin rəhbəri Hande Harmancı, Niderland Krallığının Azərbaycandakı səfiri Pauline Eizema, MHPSS üzrə məsləhətçi Murat Can Birand Apaydın, TƏBİB-in MHPSS koordinatoru Nərmin Osmanlı, Səhiyyə Nazirliyinin Psixi Sağlamlıq Mərkəzinin direktoru Fuad İsmayılov, İcbari Tibbi Sığorta üzrə Dövlət Agentliyi, Fövqəladə Hallar Nazirliyi, Beynəlxalq Qızıl Xaç Komitəsi, Qızıl Aypara Cəmiyyəti, Beynəlxalq Miqrasiya Təşkilatı, SOS Uşaq Kəndləri, UNICEF və digər beynəlxalq təşkilatların yerli və mərkəzi ofis nümayəndələri iştirak ediblər.\nTədbirdə çıxış edən iştirakçılar Azərbaycanda yeni növ koronavirus (COVID-19) infeksiyasının cəmiyyətə psixoloji təsirindən bəhs ediblər.\nTƏBİB-in MHPSS koordinatoru Nərmin Osmanlı COVID-19-la mübarizə tədbirləri, eyni zamanda Vətən müharibəsi zamanı TƏBİB tərəfindən göstərilmiş psixososial dəstək və kadr potensialının gücləndirilməsi istiqamətində görülmüş işlərdən danışıb.\nDaha sonra edilən çıxışlar zamanı “Milli psixi sağlamlıq və psixososial dəstək (MHPSS) texniki qrupu”nun psixi sağlamlıq sahəsində ehtiyacların qarşılanmasına, həmçinin yerli və beynəlxalq əməkdaşlığa əhəmiyyətli töhfələr verəcəyi bildirilib.\nAZERTAG.AZ :Milli psixi sağlamlıq və psixososial dəstək mövzusunda müzakirə aparılıb


DSMF-də qeydiyyatda olan əcnəbilərin sayı artır\nDSMF-də qeydiyyatda olan əcnəbilərin sayı artır İqtisadiyyat\n10 Fevral 2016 16:45\n2016-cı il fevral ayının 1-nə olan statistikaya əsasən, cari ilin əvvəli ilə müqayisədə Dövlət Sosial Müdafiə Fondunun fərdi uçot sistemində qeydiyyatda olan əcnəbilərin sayı 1,24 faiz artıb. 2016-cı ilin yanvar ayı ərzində Fond tərəfindən əlavə olaraq 347 nəfər əcnəbi vətəndaşa fərdi şəxsi hesab açılıb və nəticədə sistemdəki əcnəbilərin sayı 28 215-ə yüksəlib. Dövlət sosial sığorta sistemində fərdi şəxsi hesabı olan əcnəbilərin 87,83 faizini (24 780 nəfər) kişilər, 12,17 faizini (3 435 nəfər) isə qadınlar təşkil edir.\nÜmumilikdə 118 ölkənin vətəndaşlarını əhatə edən əcnəbilər arasında ən yüksək say göstəricisi Тürkiyə vətəndaşları (13 431 nəfər) üzrə müşahidə olunur. Fərdi uçot sistemində qeydiyyata alınan əcnəbilərin sayına görə ikinci yerdə qərarlaşan Gürcüstan vətəndaşlarının sayı 3037-yə, üçüncü yerdə gələn Rusiya Federasiyasının vətəndaşlarının sayı isə 1718-ə çatıb.\nSonrakı yerlərdə Hindistan (1073), İran İslam Respublikası (984), Çin Xalq Respublikası (863), Böyük Britaniya və Şimali İrlandiya Krallığı (596) Pakistan İslam Respublikası (550), Banqladeş Xalq Respublikası (486), Ukrayna (464), Özbəkistan (286) , Filippin (257), Almaniya (256), ABŞ (252), Qazaxıstan (224), Türkmənistan (214), İtaliya (200), Bosniya və Hersoqovina (162), Polşa (139), Malayziya (121) və s. ölkələr gəlir.


2017, 24 Yanvar, çərşənbə axşamı, Bakı vaxtı 07:31\nİşdən Sonra Təqvim\nYaşar Nurinin "İşdən Sonra" proqramına verdiyi müsahibə\nAzərbaycan xalq artisti, Akademik Milli Dram teatrının aktyoru Yaşar Nuri uzun sürən xəstəlikdən sonra noyabrın 22-də səhər saatlarında vəfat edib. Onun iki il əvvəl - 2010-cu il iyulun 2-də AzadlıqRadiosunun "İşdən sonra" proqrmına verdiyi geniş müsahibəni təqdim edirik.\n«BƏLKƏ BIR AZ YAVAŞLAYAQ?»\nİqtisadçı ekspert Qubad İbadoğlu prezident İlham Əliyevin Azərbaycanın inkişaf sürəti ilə bağlı dediklərini şərh edəcək.\nStrasburqda siyasi məhbus gündəmi... Azərbaycan Hüquqşünaslar Assosiasiyasının prezidenti Ənnağı Hacıbəyli və Siyasi Azadlıqların Müdafiə Alyansının koordinatoru Samir Kazımlı bu haqda danışacaqlar\nHüquqşünaslar İntiqam Əliyev və Aslan İsmayılov deputat Gülər Əhmədova və keçmiş ABU-nun rektoru Elşad Abdullayev arasındakı rüşvət söhbəti olan video kadrlara hüquqi qiymət verirlər. Sentyabr 25, 2012\nİqbal Ağazadə 2013 seçkilərinə necə hazırlaşır?\nÜmid Partiyasının sədri, deputat İqbal Ağazadə sualları cavablandırır. Sentyabr 24, 2012\nİşdən sonra - Azərbaycanın Avropada lobbiçiliyi…\nMilli QHT Forumunun prezidenti Rauf Zeyni və Seçkilərin Monitorinqi və Demokratiyanın Tədrisi Mərkəzinin sədri Anar Məmmədli Azərbaycanın lobbiçiliyi haqda fikirlərini bölüşürlər.\nİşdən sonra - Azərbaycana pənah gətirən azərbaycanlılar…\nMiqrasiya Mərkəzi İctimai Birliyinin rəhbəri Əlövsət Əliyev, Azərbaycanda mühacir həyatı yaşayan Həsən Məhtəvi və onların həyatından bəhs edən «Qara günlər» filminin rejissoru Vahid Azarnavud mühacirlərin yaşayışından danışırlar.\nİşdən sonra - Neftçilərin günü…\nNeftçilər Günündə neftçi Asif Musayev və Neftçilərin Hüquqlarını Müdafiə Komitəsinin sədri Mirvari Qəhrəmanlı neftçilərin güzəranından danışırlar. ARDNŞ-in İnsan Resursları Departamentinin rəisi Asif Bəkirli səslənən fikirlərə münasibət bildirir. Sentyabr 19, 2012\nİşdən sonra - Rəsul Quliyev canlı efirdə...\nAçıq Cəmiyyət Partiyasının lideri, eks spiker Rəsul Quliyev canlı efirdə ölkədə baş verən siyasi prosesləri şərh edir\nTürkiyə və onun qonşuları...\nQafqaz Strateji Araşdırmalar Mərkəzinin sədri Hasan Oktay mövzu ilə bağlı sualları cavablandırır. Sentyabr 17, 2012\nYAP və müxalifətin Avropaya birgə etirazı…\nMüsavat başqanının müavini Gülağa Aslanlı və AXCP sədrinin müavini Fuad Qəhrəmanlı Avropa Parlamentinə ünvanlanan etiraz məktubu haqda danışırlar. SMDT sədri Anar Məmmədli və REAL Hərəkatının sədri İlqar Məmmədov da mövzu ilə bağlı fikirlərini bildirirlər. Davamı


Məmməd İbrahim: 'Daha çox və kəskin tənqid edəcəyəm' [yenilənib]\nEv Siyasət Məmməd İbrahim: ‘Daha çox və kəskin tənqid edəcəyəm’\nHəbsdən azad edilən Məmməd İbrahim evində jurnalistlərlə söhbət edib, suallara cavab verib.\nSiyasətçideyib ki, belə hadisələri hökumət dünyaya “demokratiyaya doğru bir addım” kimi təqdim etmək istəyir. O, bildirib ki, məhkəmədən bəraət gözləyirdi, çünki heç bir cinayət törətməyib.\nMəmməd İbrahim AXCP-də siyasi fəaliyyətimi davam etdirəcəyini bildirib.\n“Daha çox və kəskin tənqid edəcəyəm (hakimiyyəti). Biz bütün siyasi məhbusların azad edilməsi uğrunda mübarizəni davam etdirəcəyik”.\nSiyasətçinin sözlərinə görə, həbsxanada çoxlu şərlənmiş adamlar var. Deyir ki, 37-ci ildə hətta belə olmayıb.\n“İndi heç insanların cibindən nəsə çıxarmırlar, tutub aparıb açıq-açığına onların qabağına qoyurlar ki, bu sənindir.”\nKeçmiş siyasi məhbus həbsxanada necə xəbər əldə etmələrindən də danışıb. Bildirib ki, xəbərləri AzTV-dən alıb tərsinə fikirləşirdilər.\nO, bildirib ki, hakimiyyət tərəfindən ölkədə “yumşalma” getdiyini hiss edir və mart ayında da həbsdən azad edilən siyasi məhbuslar olacaq.\n“Avropa Parlamentinin qətnaməsindən sonra hökumətin göstərmək istədiyi müsbət addımlardandır. Yəni, iş görürük, siyasi məhbusları azad edirik. Ümid edirəm ki, beynəlxalq təşkilatlar, insan haqları cəmiyyətləri 3-5 nəfərin azadlığa çıxmasını yetərli saymayacaq.”\nM.İbrahim qeyd edib ki, onun siyasi mübarizəsi Azərbaycanda demokratik dəyərlər bərqərar olana qədər davam edəcək.\nMəmməd İbrahim azadlıq buraxıldı\nAXCP Rəyasət Heyətinin üzvü, üç ildən çoxdur həbsdə olan Məmməd İbrahim azadlığa buraxılıb.\nFevralın 13-də Bakı Apellyasiya Məhkəməsi Məmməd İbrahim barəsində Cinayət Məcəlləsinin 317-2.1-ci maddəsi məhkum edilməsinə dair Bakı şəhər Suraxanı rayon Məhkəməsinin 10 yanvar 2019-cu il tarixli hökmündən verilən apelyasiya şikayətinə baxıb.\nMəmməd İbrahim və oğlu Turan İbrahim\nMüdafiə tərəfi bəraət istəsə də, şikayət qismən təmin olunub. Belə ki, Məmməd İbrahimə təyin olunmuş 5 ay 22 gün azadlıqdan məhrumetmə cəzası azaldılaraq, faktiki həbsdə yatdığı günlə əvəz olunub və o, həbsdən azad edilib.\nMəmməd İbrahimin vəkili Cavad Cavadov bəraət alınması üçün hüquqi müdafiə addımlarını davam etdirəcəyini deyib.\nMəmməd İbrahim Suraxanı Rayon Məhkəməsində hakim Ceyhun Qədimovun sədrliyilə çıxarılan hökmə əsasən, Cinayət Məcəlləsinin 317-1.2 (həbs yerlərində saxlanan şəxsin qadağan olunmuş əşyalar hazırlaması, gizlətməsi, istifadə etməsi) maddəsilə təqsirli bilinərək, 5 ay 20 gün azadlıqdan məhrum edilmişdi.\nYatağındakı döşəkdən kəsici alət tapılması iddiası əsasında bu cinayət işi onun əvvəlki üç illik cəzasını başa vurub həbsdən çıxmasına iki gün qalmış başlanmışdı. Hakim həmin iki günü də əlavə edərək, M.İbrahimə qəti olaraq, 5 ay 22 günlük cəza təyin etmişdib. Bu cəzanın çəkilmə müddəti 28 sentyabrdan hesablanırdı.\nM.İbrahim 2015-ci il sentyabrın 29-dan həbsdədir. O, üç nəfəri döyməkdə ittiham olunaraq, Cinayət Məcəlləsinin 221.2.2 (iki və daha çox şəxsə xəsarət yetirməklə xuliqanlıq) maddəsi ilə 3 il azadlıqdan məhrum edilmişdi.\nƏvvəlki məqaləTaleh Bağırzadənin ailəsi narahatdır\nNövbəti məqalədə“Kitab ucuz olmalıdır” ideyasına həmişə sadiq qaldı…\nHüquq müdafiəçisi “Bandotdel”ə aparılıb və 4 saat dindirilib


Barak Obama : “Mən bəzi oğlanların qızıma necə baxdığını görürəm və bu mənim heç xoşuma gəlmir” - AzEuroNews\nTexnologiya “Samsung Galaxy S8” nə vaxt təqdim olunacaq? İnternet “Android”in müəllifi “Apple”ə rəqib yaradır Texnologiya “Google” nəhəng layihəsini dayandırdı Texnologiya “Apple erası bitdi” – “PayPal”ın yaradıcısı Ana Səhifə Dünya Amerika Barak Obama : “Mən bəzi oğlanların qızıma necə baxdığını görürəm və bu...\nBarak Obama : “Mən bəzi oğlanların qızıma necə baxdığını görürəm və bu mənim heç xoşuma gəlmir”\nBarak Obama : “Mən bəzi oğlanların qızıma necə baxdığını görürəm və bu mənim heç xoşuma gəlmir”" data-via="" data-lang="en">tweet Amerika Birləşmiş Ştatlarının prezidenti Barak Obamanın böyük qızı Maliya Obama bu il iyulun 4-də 18 yaşı tamam oldu. Sidwell Friends məktəbini bitirən bu gənc xanım 2017-ci ildə Harvord universitetində oxuyacaq. Onun arzusu isə gələcəkdə Hollivudun tanınmış rejissoru olmaqdı.\nAzEuroNews spletnik.ru-ya istinadən xəbər verir ki, Maliya Obamanın şəxsi həyatında hələki heç kəs yoxdur, lakin buna baxmayaraq gənc və gözəl xanım ilə tanış olmaq istəyən namizədlər az deyil.\nQızının şəxsi həyatı barədə narahat olan Barak Obama isə bu haqda müsahibələrinin birində “Mən bəzi oğlanların qızıma necə baxdığını görürəm və bu mənim heç xoşuma gəlmir” – deyə qeyd etmişdi.\nMaliya Obamaya elçi düşənlərdən biri isə Kenniyalı hüquqşünas Feliks Kipronodu.Feliks Maliyanın qarşılığında 50 inək,70 Qoyun və 30 dənə keçi verəcəyini vurğulamışdı.\n“Mən Maliyanı uqali (Afrikanın milli yeməyi)bişirməyi, heyvanlara baxmağı və kalendji (Keniyada olan etnik qrup) qadınlarının gördüyü bütün işləri görməyi öyrədəcəm.”\nGənc hüquqşünas, Maliyaya sədaqətli olacağını vurğulayıb və hazırda Ağ evdən xəbər gözlədiyini bildirib.\nEtiketlərBarak ObamaimportantMaliya Obama Paylaş\nBarak Obama : “Mən bəzi oğlanların qızıma necə baxdığını görürəm və bu mənim heç xoşuma gəlmir”" data-via="" data-lang="en">tweet Əvvəlki yazıVergilər Nazirliyi ilə şou-biznes nümayəndələri arasında qalmaqal səngimirNövbəti məqaləUseyn Bolt Braziliya icmalarından olan bir qrup uşağı məşqə dəvət edib AzEuronewshttp://AzEuronews.com\tƏlaqədar yazılarRedaktorun seçimi


Gəncədə partlayışa görə cinayət işi açılıb\n2021, 27 Noyabr, şənbə, Bakı vaxtı 03:23\nDünən, noyabrın 20-də Gəncə şəhərində yaşayış binasında baş vermiş partlayışa görə cinayət işi açılıb.\nBu haqda «Turan» agentliyinə Gəncə Şəhər Prokurorluğundan bildiriblər.\nMəlumata görə, partlayış olayı Cinayət Məcəlləsinin 225.2-ci (Yanğın təhlükəsizliyi qaydalarını pozma- ehtiyatsızlıqdan zərərçəkmiş şəxsin ölümünə və ya digər ağır nəticələrə səbəb olduqda) və 314.2-ci (Səhlənkarlıq - ehtiyatsızlıqdan zərərçəkmiş şəxsin ölümünə və ya digər ağır nəticələrə səbəb olduqda) maddələri üzrə araşdırılacaq.\nNoyabrın 20-də Gəncə şəhərinin Kəpəz rayonunda dördmərtəbəli yaşayış binasında partlayış olub.\nPartlayışda binanın girişlərindən birindəki mənzillər dağılıb.\nRəsmi məlumata görə, 3 nəfər ölüb. Bir nəfərin isə ağır xəsarət aldığı bildirilir. Olayın ilkin olaraq qaz sızmasından baş verdiyi ehtimal edilirdi.


BƏƏ dünyadakı mübahisələr üçün qlobal Kosmik Məhkəmələrə başlayır\nƏsas səhifə » Son Xəbərlər » Beynəlxalq Xəbərlər » BƏƏ -nin son xəbərləri » BƏƏ dünyadakı mübahisələr üçün qlobal Kosmik Məhkəmələrə başlayır\nHava • aviasiya • Beynəlxalq Xəbərlər • Səyahət Xəbərləri qırmaq • Hökumət Xəbərləri • xəbər • Xalq • turizm • daşıma • Səyahət sirləri • Səyahət telləri xəbərləri • İndi Eğilimleri • BƏƏ -nin son xəbərləri • Müxtəlif Xəbərlər\nBƏƏ, səma aləmində ticari fəaliyyət artdıqca yeni məhkəmə çəkişmələri olacağından ümid etdiyini irəli sürməyi hədəfləyir.\nBirləşmiş Ərəb Əmirlikləri, ticarət mübahisələrini və iki və çoxtərəfli kosmosla əlaqəli müqavilələrin pozulmasını həll etmək üçün hazırlanmış bir hüquqi qurum olan qlobal Kosmik Məhkəmələrin yaradıldığını elan etdi.\nBƏƏ, səma aləmində ticari fəaliyyət artdıqca yeni məhkəmə çəkişməsinin olacağını ümid etdikləri şeyin qabağına gəlməyi hədəf götürərək, inkişaf etməkdə olan kosmik əsaslı məhkəmə bazarına iddiasını davam etdirir.\nHimayəsində yeni məhkəmə başladıldı Dubai Beynəlxalq Maliyyə Mərkəzi (DIFC) - İngilis ümumi qanunu modelləşdirilmiş və onsuz da beynəlxalq şirkətlərin fikir ayrılıqlarını həll etməsi üçün bir yer kimi fəaliyyət göstərən müstəqil bir arbitraj mərkəzi.\nÖzəl sektorun kosmik məhkəməsinə olan ehtiyac, əlavə planetar məkanın kommersiyalaşdırılması ilə qol-qola böyüdü. Hökumətlər və onların kosmik agentlikləri artıq Yer atmosferindən kənarda nələr edə və edə bilməyəcəklərinə dair müqavilələrə, qətnamələrə və beynəlxalq konvensiyalara tabe olsalar da, Amazon və SpaceX kimi ticari qurumlar, iddialarını öz cənnət tortundan öz hissələrinə vururlar.\n"Kosmik Məhkəmələr, 21-ci əsrdə beynəlxalq kosmik tədqiqatların sərt ticarət tələblərinə xidmət etmək üçün yeni bir məhkəmə dəstək şəbəkəsinin qurulmasına kömək edərək paralel olaraq fəaliyyət göstərəcək qlobal bir təşəbbüsdür" dedi. Birləşmiş Ərəb Əmirlikləri, keçən il kosmik qanun qəbul edən ilk Yaxın Şərq ölkəsi oldu və gələcək ticari kosmik fəaliyyətlərin təməlini qoydu.\nDubay kosmosda izini qorumaq üçün davamlı olaraq çalışır və ilk astronavtını 2019-cu ildə kosmosa göndərir və keçən il 'Ümid' adlı bir zondla izləyir. Səyahəti uğurlu olarsa, zond Mars'ı araşdıran ilk ərəb zondu olacaq, baxmayaraq ki, o, enməyə cəhd etmək əvəzinə qırmızı planetin atmosferini izləyən orbitdə qalacaq.\n'Hope' bu ay Martian orbitinə çatmağa hazırlaşır və bir Martian ili üçün (Yerdə təxminən iki il) iqlim dəyişikliyini, atmosfer şəraitini və digər havadakı hadisələri müşahidə etmək üçün bir il sərf edəcəkdir.\nBƏƏ, "Ayın, Marsın, kometlərin və asteroidlərin dinc məqsədlər üçün kəşfiyyatı və istifadəsi" üçün "ağlabatan sərhədlər" təyin etmək üçün hazırlanmış Artemis Sazişlərini imzalayan səkkiz ölkədən biri idi. Rusiya və Çin razılaşmadan kənarda qaldı.\nSandals Resorts-da Sevginizə ehtiyacınız var\nCOVID Delta Variant İcması Havayda yayılmışdır\nFlynas, KSA arasında birbaşa uçuşlarda gecikmə olduğunu açıqladı ...


Kamran Balayev: “Özümü Londonu idarə etmək üçün namizəd kimi görürəm” Pravda.az\nQüdrət Həsənquliyev Sərdar Cəlaloğluya cavab verdi\nOqtay Əsədovun ailə biznesi ilə bağlı video: "Həyat yoldaşının saunası, qızlarının isə..."\nMayın 6-da keçirilmiş seçkilərin nəticəsində Leyboristlər partiyasının namizədi Sadıq Xan ikinci dəfə London şəhərinin meri seçildi. Seçkilərin ən diqqət çəkən məqamı isə azərbaycanlı Kamran Balayevin mer postu uğrunda mübarizə üçün nominasiya qazanması oldu. 1981-ci ildə Bakıda anadan olan K. Balayev Kembric Universitetinin və Oxfordun məzunudur. O, ABŞ-nın Sülh Fondunun idarəetmə şurasının üzvüdür. O, dünyanın müxtəlif universitetlərində mühazirələr deyir, hüquq doktorudur.\nKamran Balayevin müsahibəsi:\n- Seçkilər arxada qaldı. Nəticələr haqda fikrinizi almaq istərdim. Yığdığınız səslər sizi qane edir?\n- Seçkilər bizim partiya üçün çox uğurlu oldu.Biz 23 450 səs qazandıq. Bu, bizim üçün çox böyük bir nəticədir, çünki bizim partiyanın tarixində bu qədər səs olmayıb. Bizim üçün bu rekord göstəricidir.Seçkiyə girəndə bizim hədəfimizbeş min səsi keçmək idi. Biz gözlədiyimizdən da yaxşı nəticə əldə etdik.Seçkilərdən sonra partiyaların reytinqləri ya qalxır, ya da düşür. Bizim reytinqimiz seçkilərdən sonra çox qalxdı. Partiya sıralarına qoşulmaq, üzv olmaq üçün onlarla insan müraciət edir.\n- Namizədliyinizi irəli sürdüyünüz “Renew” partiyası yeni bir partiyadır. Seçkilərə girəndə qarşınıza hansı məqsədləri qoymuşdunuz?\n- Partiya 2017-ci ildə qurulub. Orta miqyaslı bir partiyadır, ancaq böyüməkdədir. Biz bunu intellektualların bir araya gəldiyi partiya adlandırırıq. Seçkilərdə bizim Leyboristlər partiyası ilə yarışmaq kimi bir planımız yox idi. Biz bilirdik ki, qalib gələ bilməyəcəyik. Ancaq seçkilər təkcə qələbə demək deyil. Bizim məqsədimiz “E-London” ideyasını təbliğ etmək idi və biz buna da nail olduq.Bu ideyaLondonun dünyanın texnoloji paytaxtı olmasını hədəfləyir. Bununla da biz buşəhərə iş yerləri, investisiya və vergi gəlirləri gətirərək ən yenilikçi texnoloji müəssisələrin və sahibkarların bir qismini Londona cəlb etməyi qarşıya məqsəd qoymuşuq.Seçkiyə girməklə sən partiyanı və partiyanın məqsədini təbliğ edirsən. Bizim məqsədimiz da bu idi.\nArada Azərbaycandan məndən soruşurdular ki, leyboristləri udacaqsınız? İngiltərədə bu qeyri-mümkündür. Bizim maksimum edə biləcəyimiz, tək bizim də yox, Yaşıl partiya kimi digər kiçik partiyaların da edə biləcəyi şey koalisiyadır. Burada leyboristləri, ya da mühafizəkarları məğlub etmək mümkün deyil. Onların partiyasının milyonlarla üzvü var.\n- Siz özünüz hüquqşünassınız. Necə oldu ki, siyasətə qoşulmağa, London meri olmaq uğrunda yarışmaq qərarına gəldiniz? Bundan sonrakı siyasi hədəfləriniz nələrdir?\n- Siyasət sözü, siyasətçi sözü Qərb mədəniyyətində neqativ məna kəsb etməkdədir. Mən özümü siyasətçi kimi görmürəm. Mən özümü Londonun meneceri olmaq, Londonu idarə etmək üçün namizəd kimi görürəm. Buna Londonun CEO-su olmaq istəyən biri kimi də demək olar. Mən siyasətçi olmaq istəmirəm.İndi mənə müxtəlif təkliflər gəlir. Bunlar haqqında fikirləşirəm,hazırda isə ailəmlə vaxt keçirirəm.\nLondon meri olmaq üçün mübarizəyə qoşulmağa gəlincə isə, əslində bu təklif mənə partiya tərəfindən gəldi. Bu təkcə mənim qərarım deyildi.Bilirsiniz, bu seçkilərdə təkcə mer vəzifəsi üçün yox, həm də yerli şuralarda seçkilər keçirilirdi. Ondan sonra namizəd olmaq üçün nominasiya qazandım, partiya şurası tərəfindən nominasiya təsdiqləndi, daha sonra da nominasiyanı müdafiə etdim.Bu partiyanın mənə göstərdiyi böyük bir etimad idi.\n- London meri uğrunda mübarizə aparan ilk azərbaycanlısınız. Seçkilərdə Londonda yaşayan həmyerlilərinizdən hər hansı bir dəstək gördünüz?\n- London azərbaycanlıları mənim ailəm kimidir. Heç şübhəsiz, burda yaşayanlar mənə dəstək oldular. Dəstək istəməsəm də onlar mənə öz dəstəklərini göstərirdilər.\n- Sizcə, Londonun hazırkı əsas problemləri nələrdir?\n- Londonun müxtəlif problemləri var. Onu nəzərə almalıyıq ki, burada 10 milyona yaxın insan yaşayır. 6 milyondan çox seçici var. Əgər biz burada işləməyə gələn adamları nəzər alsaq, bu rəqəm 15 milyona çatar. Problemlər çoxdur, ancaq əsas üç problemi qeyd edə bilərəm.\nBirincisi, cinayətkarlıq səviyyəsinin olduqca çox olmasıdır. Xüsusilə də bıçaqlanma hadisələrinə çox rast gəlinir. Bu, həll edilməlidir. Bizim hazırkı merin idarəçilik qabiliyyəti çox zəifdir. Ona görə, o, buna tab gətirə bilmir. İkinci problem çirklənmədir. Üçüncü isə kiçik bizneslərin yaşadığı çətinliklərdir, onlar çox əziyyət çəkir. Mən tələbə olanda, illər öncə bu belə deyildi.Bütün bu problemlər artıq nəzarətdən çıxıb və mer bununla mübarizə aparacaq qədər cəsur olmalıdır.\n- Azərbaycanda işləməyi düşünürsünüz?\n- Azərbaycan mənim Vətənimdir. Mən Azərbaycanı çox sevirəm. Azərbaycanın mədəniyyətini, irsini, tarixini həmişə sevmişəm, həmişə xaricdə təbliğ etmişəm və edəcəyəm də.Azərbaycanda yaşamaq və hansısa bir işlə məşğul olmağa gəlincə isə, istər biznes, istər başqa sahədə olsun mən hazırda Britaniyada yaşayıram. Ona görə, Azərbaycanda hansısa bir iş görmək çətin olar.\nİndiki dövrdə hər şey rəqəmsaldır. Biz artıq işləri uzaqdan görə bilərik. Biz “E-London”la da elə buna nail olmaq istəyirik. Bütün dünyadakı insanların virtual olaraq Londonda olmağını, işləməyini istəyirik. Pandemiyadan sonra da bunu daha çox görürük. İndiki şəraitdə sənin hansı coğrafi məkanda olmağın çox da əhəmiyyət kəsb etmir.\nTarix: 11 May 2021, 17:12\nTürkiyə və ABŞ müdafiə nazirləri müzakirə etdilər\n20 İyun 01:28\nCəlilabadın ağlıq və meşəlik ərazisində yanğın baş verib - FOTO\n20 İyun 01:16\n20 İyun 01:04\n20 İyun 00:23\n20 İyun 00:07\nFüzuli Ələkbərovun başı dərddə - Keçmiş nazirin iflas həddində olan şirkəti məhkəməyə verildi\n19 İyun 23:35\n19 İyun 23:09\nAnbarda güclü yanğın - Zəhərlənənlər var\n19 İyun 23:00\nPolis qanunsuz keçirilən ziyafəti dağıdarkən qarşıdurma yarandı\n19 İyun 22:41\nMeyxanaçı Ağamirzə: “Çayın pulunu verməmək üçün yalan danışırlar” - VİDEO\nAlmaniya Portuqaliyanı 4 qolla məğlub etdi\n19 İyun 20:55\n“Saçıma görə evdə söz-söhbət oldu” - Ramal İsrafilov\n19 İyun 20:41\nSalyanda dörd uşaq anası özünü Kürə atdı\n19 İyun 20:20\n19 İyun 20:11\n19 İyun 19:40\n“Putin-Bayden görüşündə Qarabağdan danışılmaması əslində Azərbaycana pozitiv siqnaldır...”\nPutin Lavrov və Şoyqunu deputat görmək istəyir\nKöçəryan və gəlinindən ERMƏNİLƏRƏ ŞOK ÇAĞIRIŞ: Türkləri ... - FOTO - VİDEO\n19 İyun 19:12\nFülya Öztürkdən Turan İbrahimova CAVAB\n19 İyun 18:34\nRamin Bayramlı əmr imzaladı\n19 İyun 18:24\n"Azərbaycan İranla münasibətlərə xüsusi əhəmiyyət verir" - İlham Əliyev\n19 İyun 18:10\nİlham Əliyev İranın yeni seçilmiş prezidentini təbrik etdi\n“Elə şey yoxdur, biz Qarabağı quracağıq, ruslar da gəlib...”\n“Azərbaycanda xadimə, fəhlə həkimdən çox qazanır” - Nazir olmaq istəyən həkimlə müsahibə\n19 İyun 17:03\nMakSim süni nəfəs aparatına qoşuldu\n“Caliber”: “Mübariz İbrahimovun qisası alındı” - VİDEO\n19 İyun 16:56\n19 İyun 16:53\n19 İyun 16:41\n"Otağımda Rəsulzadə ilə yanaşı, Ayaz Mütəllibovun, Əbülfəz Elçibəyin və Heydər Əliyevin şəkillərini qoyacağam” - İqbal Ağazadə\n19 İyun 16:34\n19 İyun 16:06\nCeyhun Bayramov: "Şuşa Bəyannaməsi əməkdaşlığın dərinləşdirilməsi üçün əsas yaradır"\n19 İyun 16:00\nNazirlik "WhatsApp"da yaranan problemlə bağlı məlumat yaydı\n19 İyun 15:33\nYasamal və Səbail susuz qaldı\n"AVRO-2020"nin oyunlarına bilet alan azarkeşlərə MÜRACİƏT\n19 İyun 14:59\nİranda seçki qutularını daşıyan vertolyot qəzaya düşüb, ölən var\n19 İyun 14:47\n“Cənnət Park” restoranı cərimələndi\nSosial şəbəkələrə girişdə problem yarandı\n19 İyun 13:45\n“Anadolu Qartalı - 2021” təliminə hazırlıq məşqləri keçirildi\n19 İyun 13:37\nDeputatın həyat yoldaşına vəzifə verildi\n19 İyun 13:22\nMikayıl Cabbarov Pakistanın NESPAK şirkətinin nümayəndələri ilə görüşdü\n19 İyun 13:16\n19 İyun 12:41\nŞagirdləri Qubaya istirahətə aparan avtobus yandı - FOTO\n19 İyun 12:38\nAzərbaycan millisinin oyunu koronavirus səbəbindən ləğv olundu\n19 İyun 12:15\nBaş nazir Füzuli, Laçın və Zəngilanla bağlı qərar imzaladı: 2024-cü ilin yanvarın 1-dək...\n19 İyun 12:06\n19 İyun 12:02\n“Ladess Group” MMC-nin idxal etdiyi hind quşu dərisi yararsız çıxdı\n19 İyun 11:47\nDiqqət: Sabah 40 dərəcə isti olacaq\n19 İyun 11:39\n19 İyun 11:30\nİranın yeni prezidenti seçildi\n19 İyun 11:26\nƏkrəm Əylislidən xəbər var\n19 İyun 11:10\n19 İyun 10:50\n19 İyun 10:43\nRespondentlərin 69,4 %-i sərhəd məsələsinin Azərbaycanın xeyrinə yekunlaşacağını düşünür - SORĞU\n19 İyun 10:29\nRamiz Mehdiyev Natiq Mehdiyevə vəzifə verdi\n19 İyun 10:20\nTəyyarə sərt eniş edib, ölənlər və xəsarət alanlar var\n19 İyun 09:39\nBilgəhdə dəniz çimərliyi xalqın üzünə bağlandı - "Bəzi vətəndaşlar çimərliyi intim görüşlər üçün məkana çevirmişdilər"\n19 İyun 09:34\n19 İyun 08:58\nAzərbaycan və İraqın XİN başlıları ikitərəfli əməkdaşlığı müzakirə etdilər\n19 İyun 08:21\n19 İyun 08:12\nBu avtobuslarda kondisionerlər niyə qoşulmur? - VİDEO\n19 İyun 08:08\nTəbiət qoynunda istirahət edənlərin nəzərinə - Ehtiyatlı olun - VİDEO\n19 İyun 08:04\nVaksin vurdura bilməyənlər COVID pasportunu necə alacaqlar? - VİDEO\n19 İyun 08:02\nİranda prezident seçkilərində səsvermə başa çatdı - Kim qalib olacaq?\n19 İyun 07:59\n19 İyun 07:49\nFələstin İsraillə müqaviləni ləğv etdi\n19 İyun 07:44\nAVRO-2020: İngiltərə Şotlandiyanı məğlub edə bilmədi - VİDEO\n19 İyun 01:34\nMərkəzi Bankdan manat və dollarla bağlı AÇIQLAMA\n19 İyun 01:31\nABŞ bu ölkəyə ayırdığı 100 milyonluq hərbi yardımı təxirə saldı\n19 İyun 01:18\nRamal da saçlarını boyadı - FOTO\n19 İyun 01:07\nCeyhun Bayramov Antalyada İrina Vlahla görüşdü\n19 İyun 00:37\n19 İyun 00:14\nNiderlandda qapalı məkanlarda maska məcburiyyəti ləğv edilir\n19 İyun 00:08\n19 İyun 00:04\n18 İyun 23:29\nNəticələr elan olundu\n18 İyun 23:18\nAğır yol qəzasında 27 nəfər həlak oldu, xəsarət alanlar var - FOTO\n18 İyun 22:33\nTeymur Rəcəbovdan qələbə\n18 İyun 21:58\nHikmət Hacıyev Antalya Diplomatiya Forumu çərçivəsində paneldə çıxış etdi\n18 İyun 21:50\n“İnsan öz Vətənini dağıda bilməz” - Adil Əliyev\nQalmaqallı Ağciyər İnstitutu məhkəməyə VERİLDİ - TƏBİB bir aydır ki SUSUR - FOTOFAKT\n18 İyun 21:29\nAysel Əlizadə: Şairlərin “Azadlıq” mitinqi keçirilsin - VİDEO\n18 İyun 21:14\nEriksen əməliyyat olundu\n18 İyun 21:03\n“Sosial media saxta xəbərləri böyüdür” - Hikmət Hacıyev\nRusiya ilə Türkiyə arasındakı uçuşlar bərpa edilir\n18 İyun 20:30\n18 İyun 19:43\n“8 yaşlı qızım məktəbdə direktorun köməkliyi ilə əlimdən alındı” - VİDEO - AÇIQLAMA\n18 İyun 19:39\nİcra başçısının sevimli şirkəti qalib oldu - Milyonlar şirkətə belə axıdılır\n18 İyun 19:27\n“Heç bir “Zəngəzur dəhlizi” olmayacaq” - Paşinyandan şok açıqlama\n18 İyun 19:18\nKreditlərə tələbin artması bəzi banklarda faizlərin yüksəlməsi ilə nəticələnir\n18 İyun 19:09\n18 İyun 19:04\n18 İyun 18:57\nƏlilliyin hansı hallarda ömürlük müəyyən olunacağı açıqlandı\n18 İyun 18:47\nMilli Məclisin komitəsi Niderland Parlamenti və hökumətinə müraciət edəcək\n18 İyun 18:27\nİşğaldan azad edilmiş ərazilərdə rabitə xidmətlərinin təşkilinə dair Fəaliyyət Proqramı hazırlandı\n18 İyun 18:22\nVasif Məhərrəmli: "Qızıma söz vermişdim ki, universitetə girsə, maşın alacam, amma almadım"\n18 İyun 18:19\nAzərbaycanın strateji valyuta ehtiyatları 52,3 milyard dollara çatdı\n18 İyun 18:12\n18 İyun 18:09\nBayram Nurlu tənqid edildi: “Simanı tez-tez dəyişdiyin üçün əzrayıl səni başqasıyla səhv salıb aparacaq”\n18 İyun 18:04\nBaş leytenant sistem vurulandan sonra vəziyyəti pisləşdi, vəfat etdi\n18 İyun 18:00\nMəcburi köçkünlərin qayıdışı ilə bağlı daha bir AÇIQLAMA\nAzərbaycan Mərkəzi Bankı uçot dərəcəsi ilə bağlı qərar verdi\n18 İyun 17:54\n18 İyun 17:45\nTaksidə qabaqda oturanlar cərimələndi - VİDEO\n18 İyun 17:44\n18 İyun 17:34\nÜlvi Quliyev gözlərinə bahalı linza qoydurduğuna görə tənqid edildi\nMikayıl Cabbarov: "Azad edilmiş ərazilərdə 13 307 əmlakın inventarlaşması tamamlanıb"\n18 İyun 17:29\n18 İyun 17:12\nBlinken Almaniya, Fransa və İtaliyaya səfər edəcək\n18 İyun 17:08\nOperativ Qərərgah daha bir məlumat yaydı\n18 İyun 16:56\n18 İyun 16:53\n"Əbülfəz Elçibəyə Etibar Məmmədov kimilərinin dil uzatması həyasızlıqdır" - Aslan İsmayılov\n18 İyun 16:51\nİlham Əliyev Bakıda “Intercontinental” otelinin açılışında iştirak etdi - YENİLƏNDİ\n18 İyun 16:45\n18 İyun 16:43\nMaşınlar su altında qaldı - FOTO - VİDEO\n18 İyun 16:23\nBu da Roza Zərgərlinin atası və anası - FOTOLAR\n18 İyun 16:12\nNaxçıvanda Külək-Günəş Hibrid Elektrik Stansiyası istifadəyə verildi\n18 İyun 16:09\nKamran Əliyev Saleh Hacıyevə vəzifə verdi\n"Rusiya Azərbaycanı tamamilə itirdi" - Şevçenkodan İLGİNC AÇIQLAMALAR\n18 İyun 15:55\nMüəllimlərin sertifikasiyasının keçirilmə qaydası açıqlandı\n18 İyun 15:51\nDeputatlar Fransaya gedirlər\nCeyhun Bayramov: "Azərbaycan və Ermənistan arasında sülh sazişinin imzalanması vacibdir"\n18 İyun 15:47\nLənkəran “MERO”da votsap bazarı - QİYMƏTLƏR\n18 İyun 15:42\nRusiyaya giriş xüsusi proqram vasitəsilə olacaq\n18 İyun 15:39\nİdman zallarından istifadə qaydaları ilə bağlı daha bir AÇIQLAMA\n18 İyun 15:36\nDövlət Xidməti çağırışçılara müraciət etdi: İyunun 25-30-da...\n18 İyun 15:32\nVan Dammın oğlu ilə gəlininin ilk tanışlıq görüntüsü yayıldı - VİDEO\n"Xaliq Faiqoğlu" şirkəti işçilərini qanunsuz işlədir? - YENİLƏNDİ\n18 İyun 15:15\n19 İyun 19:12 Dünya\n19 İyun 10:20 Cəmiyyət\n19 İyun 09:34 Sosial\n19 İyun 20:11 Cəmiyyət\n19 İyun 13:22 Cəmiyyət\n19 İyun 18:28 Sosial\n19 İyun 17:06 Siyasət\n19 İyun 12:38 Hadisə\n19 İyun 18:34 Cəmiyyət


"ANS-dən sonra heç yerə getmədim" - Aytəkin Alxaslı niyə ailə qurmayıb? - VİDEO - MINVAL.INFO\n“ANS-dən sonra mənə bəzi saytlardan və televiziyalardan dəvətlər oldu. Amma mən heç birinə getmədim. Çünki ANS-i heç nəyə dəyişə bilmədim. Mənə Vahid Mustafayev, Seyfulla Mustafayevlə işləmək xoş olmuşdu. Buna görə başqa yerə getmədim. Başqa yerdə özümü görmədim”.\nBunu ANS-in ulduzu olan Aytəkin Alxaslı digər ANS-çi Rəşad Abbasova video müsahibəsində deyib.\nO, bildirib ki, indi mən heç bir yerdə işləmir, heç bir yerdən əməkhaqqı almır: “Bəs mən nə ilə dolanıram? Qardaş və bacılarımın hesabına yaşayıram. Çoxlu vəzifəli dostların var amma onlardan heç vaxt madiyyat gözləməmişəm. Onların yanında mənəviyyatımı alçaltmamışam. Amma dəstəyə də həmişə ehtiyacım olub.\nÇətin olub və indinin özündə də çətindir. Mən güclü olmuşam, sınmamışam. Amma hərdən xəstəliyim məni sınağa çəkir.\nMən indi bədbinliklə nikbinliyin arasındayam. Amma həmin Aytəkinəm, sadəcə indi iş yerim yoxdur…”\nA. Alxaslı müsahibəsində bir sıra maraqlı məqamlar haqda danışıb, ANS-dəki fəaliyyəti, çətin həyatı və ailə qurmamasının səbəbləri haqda danışıb.\nMüsahibənin video versiyasını təqdim edirik:\nTarix: 2019/07/21 17:00\nТемы: Aytəkin Alxaslı


"Səsimdən yapış" adlı yeni tamaşasının premyerası keçirilib - FOTO\n"Səsimdən yapış" adlı yeni tamaşasının premyerası keçirilib FOTO\n22 noyabr tarixində Cəfər Cabbarlı adına İrəvan Dövlət Azərbaycan Dram Teatrının "Səsimdən yapış" adlı yeni tamaşasının premyerası keçirilib. Kamal Abdullanın "Bir... iki... bizimki..." pyesi əsasında hazırlanan tamaşanın quruluşçu rejissoru Gümrah Ömər, quruluşçu rəssamı Əməkdar rəssam Rəşid Şerif, geyim üzrə rəssamı Leyla Əliyeva, musiqi tərtibatçısı Ramiq Mehdidir. Tamaşada YUĞ Dövlət Teatrının aktyorları Əməkdar artistlər Məmməd Səfa (Kişi), Gülzar Qurbanova (Qadın), İrəvan Dövlət Azərbaycan Dram Teatrının aktyorları Ceyun Əliyev (Oğlan səsi), Solmaz Məmmədova (Qız səsi) və Şəbnəm Cəbrayılova (Qadın səsi) çıxış edirlər. YUĞ Dövlət Teatrının binasında nümayiş olunan tamaşada pyesin müəllifi Kamal Abdulla, teatr ictimaiyyəti və media nümayəndələri iştirak edib.\nQeyd: Fotolar Anar Rəcəbovundur.\nCƏFƏR CABBARLI adına\n“Bir.. iki... bizimki...” pyesi əsasında\nQuruluşçu rejissor Gümrah ÖMƏR\nQuruluşçu rəssam\tRəşid ŞERİF (Əməkdar rəssam)\nGeyim üzrə rəssam Leyla ƏLİYEVA\nMusiqi tərtibatı Ramiq MEHDİ\nROLLAR və İFAÇILAR\nKİŞİ Məmməd SƏFA (Əməkdar artist)\nQADIN Gülzar QURBANOVА (Əməkdar artist)\nOĞLAN SƏSİ Ceyhun ƏLİYEV\nQIZ SƏSİ Solmaz MƏMMƏDOVA\nQADIN SƏSİ Şəbnəm CƏBRAYILOVA\nMÜƏLLİF İNTENSİYASI.\tÖlməyə qərar vermək, həyatdan əl çəkə bilmək kimi bir sınaq qarşısında olmaq mürəkkəb psixoloji bir durumdur. İnsan bütün keçmişini, bu gününü, gələcəyini saf-çürük, təftiş etməyə can atır. Bu ağır və üzücü bir yolu sən də getmək zorundasan. İstəsən də, istəməsən də... Çünkü həyat davam edir, insan anbaan ölümə yaxınlaşır. Ölüm haqdır, ondan qaçmaq mümkünsüz. Nədir bizi bu həyata bağlayan? Yaşamaq eşqi? Nəyə çatmaq uğrunda çarpışırıq?..\nNədir yaşadığımız həyatın mənası? Bir-birinin içində olan yaşamaq və eyni zamanda ölmək? Kamal Abdulla demişkən: “Ölüm həyatın içindədir, ölüm həyatın davamıdır və yaxud da həyat ölümün içindədir, həyat ölümün davamıdır”. Əgər doğrudan da, belədirsə, deməli, biz ölməkdən öncə ölməyi də bacarırıq.\nTamaşa 22 noyabr saat 18.00-da YUĞ Dövlət Teatrında\nÜnvan: M.Muxtarov 83


Malı mala qatmayaq. Düzgün ünsiyyətin sirrləri - XƏBƏR - FİNS.AZ TİBB\nMalı mala qatmayaq. Düzgün ünsiyyətin sirrləri\nDostunuzla kafedə, tədris ocağında apardığınız söhbət məişət ünsiyyəti sayılır. Məktəbdə lövhəyə çıxaraq dərs danışarkən bir az əvvəl tənəffüsdə dostunuzla etdiyiniz söhbət tərzi əlbəttə uyğun deyildir. Hər vəziyyətin öz ünsiyyət forması vardır. Əgər siz sosial şəbəkədə, digər insanların içərisində müəyyən bir fikir bildirirsinizsə, sizin ünsiyyət formanız artıq publisistikdir.\nİkisinin arasında fərq isə böyükdür.\nQeyri-formal şəraitdə özünü ifadə etmək, şəxsiyyəti nümayiş etdirmək üçün istifadə edilir.\nEmosionaldır və ünsiyyətin bir qismi tamamilə bədən dilinə əsaslanır.Məsələn, əllərinizi həyəcanla başınızın üstünə qaldıraraq hündürlüyü təsvir etməyə çalışırsınız. Bir də “o boydaaaaaaa” deyə hərfləri uzadırsınız.\nBidirilən fikirlər subyektivdir. Hiss etdiyiniz şeyləri danışırsınız, yanıla bilərsiniz, göstərdiyiniz faktları çox vaxt heç yoxlamamısınız da.\nDili daha sərbəstdir. Tez-tez qısaltmalardan, “əəəə, sən mənim canım” şəklində yenə də hissiyat yüklü sözlərdən və frazalardan istifadə edilir.\nBildirilən fikir məlumatlandırıcı olmalıdır. Sənədli və ya faktoloji, araşdırma nəticəsində aşkar edilən hallar, rəsmi mənbələr istifadə edilməlidir.\nGündəlik həyatda qarşılaşdığınız və ya şahidi olduğunu hadisələrin izahı. Sizi oxuyanlar söhbətin nədən getdiyini, hadisənin harada və nə zaman baş verdiyini, hansı nəticəyə gəldiyinizi və ən əsası nə üçün belə nəticə çıxardığınızı anlamalıdırlar.\nÜnvanlı çağırışlar etmək. Müraciət və ya bildirdiyiniz fikrin kimə ünvanlandığı anlaşılmalıdır, ya da özünüz bunu açıq şəkil “ay həkimlər…” kimi göstərməlisiniz.\nƏsaslandırma üçün iqtibaslardan istifadə. Bildirdiyinizi fikri əsaslandırmaq üçün kitaba, məqaləyə, şahidi olduğunu hadisələrə, şəkil və fiqurlara müraciət etmək olar. Burada əsas şərt göstərdiyiniz qaynağın hamı tərəfindən əlçatan olmasıdır. Sizin gətirdiyiniz iqtibasları sizdən başqa heç kəs görə bilməyəcəksə, o fikri heç bildirməsəniz yaxşıdır.\nPublikaya çatdırılan məlumatdan çox ehtiyatla istifadə etmək lazımdır.Diffamasiya qaydalarını pozaraq şər, böhtan xarakterli, ləyaqəti alçaldıcı gedişlərdən istifadə etmək sizi çox vaxt məişət ünsiyyəti formasına, yəni küçəyə “razborka”ya çatdıracaq.\nPublisistik ünsiyyət hər şeydən öncə Obyektivdir.\nÇoxunuz leyləklə qurbağanın dostluğu haqqında təmsili bilirsiniz. Leylək qurbağanı qonaq çağırır, amma təkcə özünün dimdiyi girəcək hündür və dar boğazlı sürahidə dovğa ilə qonaq edir. Qurbağa da eyni yanlqıya düşərək leyləyi öz evində sinidə təqdim edilən düyüyə qonaq edir. Hər ikisi qonaqlıq sırasında ac qalır.\nNəticədə bu dostluq alınmır.\nSosial şəbəkələrdə onillərlə yaşadığım təcrübə əsasında insanların bir-birini başa düşməkdə çətinliklərinin səbəbiolaraq məhz bir-birini anlamadıqlarını, başqa-başqa tərzlərdə ünsiyyət qurmalarında görürəm. Doğrudur, savadlı aparılan publisistik ünsiyyət sırasında tərəflərdən birinin “cığallıq” edərək faktları çarpıtdığı, aldatdığı halları da geniş yayılmışdır.\nAmma ən azından bir şeydə anlaşa bilərik: elə belə söhbət mi edirik, yoxsa fikir bildiririk?!\nƏgər digər insanları da maraqlandıran məsələ haqqında publik, yəni o insanların hüzurunda yazırıqsa, artıq publisistik ünsiyyətin qaydalarına əməl etmək, rəylərdə və şərhlərdə obyektiv olmaq, fikrini əsaslandırmaq şərtdir.


Xəzər suitilərinin ölümü və qlobal "sui-qəsd": bu, adi adamın işi deyil\n17:48 17 Yanvar 2021\nXəzərdə müəmmalı ölümlər və qlobal "sui-qəsd": bu, adi adamın işi deyil\n22:00 14.12.2020 Qısa URL\n"Xəzər bir dənizdir. Dağıstanda baş verən burada da baş verəcək. Çünki Xəzərin axınları şimaldan cənuba doğrudur" - ekoloq.\nBAKI, 14 dekabr — Sputnik. Dağıstanda Xəzər dənizi sahillərində bir neçə gün ərzində 272 suiti ölümü qeydə alınıb. Federal Balıqçılıq Agentliyinin ərazi idarəsinin məlumatına görə, yüzlərlə heyvanın leşini dalğalar Mahaçqalada Sulak və Samur kəndlərində quruya atıb. Cəsədlərin çoxu Mahaçqaladan Sulakadək sahilin şimal hissəsində tapılıb.\nYüzlərlə heyvanı kim məhv edib?\nHazırda alimlər suitilərin kütləvi ölüm səbəbini müəyyənləşdirirlər. Bir versiyaya görə, bunun səbəbi viral və ya bakterial mənşəli bir yoluxucu xəstəlik ola bilər.\nEkologiya və Təbii Sərvətlər Nazirliyinin Bioloji Müxtəlifliyin Qorunması Xidmətinin rəsmisi Mehman Axundov Xəzər dənizinin Mahaçqala və Kaspiysk şəhərləri arasındakı Kalmıkiya sahillərində Xəzər suitilərinin ölümü ilə bağlı məsələyə aydınlıq gətirərkən Sputnik Azərbaycan-a bildirib ki, Xəzər suitisinin populyasiyasının böyük hissəsi payızın sonu və qışda Xəzərin şimal hissəsində baş verir.\nBu səbəbdən suitilər Xəzərin şimalına miqrasiya edir və yetkin fərdlər yazın əvvəllərinə qədər orada qalaraq, yanvar-fevral aylarında buzun üzərində çoxalırlar.\n"Şimali Xəzərə miqrasiya edərkən Dağıstan və Kalmıkiya sahillərindən qrup şəklində keçən suitilərin həmin sahilyanı akvatoriyalarda qanunsuz balıq ovu məqsədilə qurulmuş torlara ilişərək boğulma səbəbindən öldüyü ehtimal olunur", - deyə o qeyd edib.\nMehman Axundovun sözlərinə görə, suitilərin digər səbəbdən, suyun çirklənməsinin təsirindən ölməsi versiyası isə az məntiqlidir.\nÇünki bu halda digər dəniz canlılarının da kütləvi ölümü qeydə alınardı. Bu versiyanın təsdiqi üçün suiti cəsədlərinin daxili orqanlarından nümunələr götürülməli və toksikoloji analizlər aparılmalıdır. Odur ki, Dağıstan sahillərində suitilərin kütləvi ölümünün əsas səbəbini qanunsuz balıq ovu və brakonyerliklə əlaqələndirmək daha məntiqli görünür.\nAdı "Qırmızı Kitab"a düşən balığı tutan İmişli sakini ələ keçdi\nXidmətin rəsmisi onu da qeyd edib ki, dünyada mövcud olan pərayaqlıların ən xırda növü hesab edilən endemik Xəzər suitisinin sayı XX əsrin əvvəllərində təqribən 1 milyon fərd təşkil edib, hazırda isə onların ümumi sayı təqribən 111 mindir: "Suitilərin azalması əsasən 1997-ci ildən müşahidə olunur. Rusiya mütəxəssisləri ehtimal edirlər ki, suitilərin məhv olmasına səbəb qida zəncirindəki dəyişikliklər, Xəzər dənizinin ekosisteminə yeni növlərin gətirilməsi, isti keçən qış, iqlim dəyişməsi səbəbindən təbii çoxalma dövrünün pozulması, müxtəlif xəstəliklər, o cümlədən suiti vəbası, balıq ovunda istifadə edilən qadağan olunmuş ov vasitələri və brokonyerlikdir".\nEkoloq Telman Zeynalovun fikrincə isə suitilərin ölümü brokonyerlərin fəaliyyəti ilə deyil, epidemiya ilə əlaqəlidir.\n"2011-ci ildə quş epidemiyası var idi. Quş xəstəliyi Antarktidada pinqvinlərin ölümü ilə özünü göstərmişdi", - deyən mütəxəssisin fikrincə, bu, dünyada gedən siyasi oyunun bir parçasıdır.\nT.Zeynalov bildirib ki, Dağıstanda yayılan epidemiya Azərbaycanda da müşahidə edilə bilər: "Xəzər bir dənizdir. Dağıstanda baş verən burada da baş verəcək. Çünki Xəzərin axınları şimaldan cənuba doğrudur. Epidemiya burada da yayıla da bilər. Brokonyer suiti öldürür? Bu, gülünc fikirdir".\nekoloq, ölüm, suiti, Xəzər dənizi